open-index/open-wikipedia-markdown huggingface dataset:
ဣန္ဒနီလာ

{{Infobox mineral|boxbgcolor=#d9d87e|gravity=3.5–3.84|luster=Vitreous|opticalprop=Biaxial (+)|refractive=nα=1.745 nβ=1.748 nγ=1.754|pleochroism=X = အနီ Y = လိမ္မော်-ဝါ; Z = မြစိမ်း|2V=Measured: 70°|streak=အဖြူ|melt=|tenacity=Brittle|fusibility=|solubility=|other=|references=|var1=Alexandrite|var1text=အရောင်ပြေး။ အစိမ်း မှ အနီ|var2=Cymophane|mohs=8.5|fracture=Conchoidal to uneven|name=ဣန္ဒနီလာ|formula=BeAl2O4|category=Oxide minerals|boxwidth=|image=Chrysoberyl-282796.jpg|imagesize=260px|alt=|caption=Cyclic trilling of chrysoberyl|strunz=4.BA.05|cleavage=Distinct on {110}, imperfect on {010}, poor on {001}|system=Orthorhombic|class=Dipyramidal (mmm) H-M symbol: (2/m 2/m 2/m)|symmetry=*Pbnm*|unit cell=a = 5.481&nbsp;Å, b = 9.415&nbsp;Å, c = 4.428&nbsp;Å; Z&nbsp;=&nbsp;4|color=Various shades of green, emerald-green yellow, blue, brownish to greenish black, may be raspberry-red under incandescent light when chromian; colorless, pale shades of yellow, green, or red in transmitted light|habit=Crystals tabular or short prismatic, prominently striated|twinning=Contact and penetration twins common, often repeated forming rosette structures|var2text=Chatoyant}}
**ဣန္ဒနီလာ**သည် မရမ်းရောင်အခံတွင် အနီရောင်၊ အပြာရောင်သန်းသော နီလာဖြစ်သည်။ ဣန္ဒနီလာ အဆင်းကား နေခြည်ကဲ့သို့ အသွယ်သွယ် အရောင်ထွက်၏။

## ထွက်ရှိရာ ဒေသများ
နီလာကို သီရိလင်္ကာ ၊ ဩစတြေးလျ ၊ ကတ်ရှ်မီးယား ၊ မြန်မာ ၊ ထိုင်း ၊ ကမ္ဘောဒီယား နှင့် အမေရိကန်ပြည်ထောင်စု တို့တွင်အဓိကထွက်ရှိပြီး သီရိလင်္ကာ နီလာမှာ အရည်အသွေး အကောင်းဆုံးဖြစ်ပြီး မြန်မာ့နီလာမှာ ၎င်း၏နောက်တွင် ရပ်တည်ပါသည်။ ကိုရိုဒမ် အုပ်စုဝင်ဖြစ်သော အခြားကျောက် ရောင်စုံများကို အရောင်အလိုက် ရှေ့တွင် နီလာတပ်ကာ နီလာဝါ၊ နီလာဖြူ (အရောင်မဲ့နီလာ) ၊ နီလာပန်းရောင် အစရှိသဖြင့် ခေါ်ဝေါ်ကြသည်။
*နီလာ(ပြာ)
*နီလာပုံဆောင်ခဲ
*နီလာအမွှာပုံဆောင်ခဲ
## မဏိသျှတ္တရကျမ်းလာ နီလာလေးမျိုး
မဏိသျှတ္တရကျမ်းတွင် နီလာနှင့်စပ်လျဉ်း၍ လင်္ကာ ဖော်ပြချက်ပါရှိသည်။ နီလာလေးမျိုးတို့၏ တန်ဖိုးကိုပါ တွက်ချက်ပေးထားသေးသည်။ အောက်ပါအတိုင်းဖြစ်သည်။ လေးသွယ်နီလာ၊ ပြားကြရာတွင်၊

    'နီလာ'ခေါ်ဆို၊ အောက်မဲညိုပွင့်၊ ပန်းသို့ တင့်၏၊
    ထပ်ဆင့် ဒုတိယ၊ 'နီလ ကဏ္ဍီ'၊ ရှု ဤလက္ခဏာ၊ အပြာတွင်ဖက်၊ ညိုညိုစွက်၏၊ အမျက်နှစ်ပါး၊ ဤကျောက်များကား၊ ကျပ်သားရွှေတိ၊ တင်လောက်ဘိမူ၊ သိင်္ဂိပဉ္စ၊ ကျပ်ထိုက်စွတည့်၊
    'ဣန္ဒနီလာ'၊ လက္ခဏာကား၊ သူရိယာနေခြည်၊ ရောင်သို့တည်၏၊ ရွှေရည် တကျပ်၊ တင်လောက်လပ်မူ၊ သုံးကျပ်ရွှေကောင်း၊ ထိုက်ပေရှောင်း၏၊
    တကြောင်း 'ဥပ နီလာ'၊ သညာခေါ်ဆို၊ ကြာညိုပွင့်ရောင်၊ တကျပ်ခေါင်မှာ၊ စီမြှောင်သင့်စွာ၊ ထားလောက်ပါမူ၊ ရွှေသား နှစ်ကျပ်၊ အဘိုးပြတ်သည်၊ မချွတ်မှန်ဖြောင့် လှည့်သတည်း။

## ကိုးကား
ကဏ္ဍ:သဘာဝတွင်းထွက် ကျောက်မျက်များ
ကာမသုတ်

(၃)သုတ် ရှိပါသည်။ 

အညတရနတ်သား၏ မေးလျှောက်ချက်အရ -(မိမိအကျိုးစီးပွားကို အလိုရှိသော) ပုဂ္ဂိုလ်, သတ္တဝါသည် (ကျွန်ပြုရန်အတွက်) မိမိကိုယ်ကို မပေးရာ၊ (ကျားစသည် စားရန် အတွက်)မိမိကိုယ်ကို မစွန့်ရာ၊ ကောင်းသောစကားကို ပြောဆိုရာ၏။ ယုတ်မာသော စကားကို မမြွက်ဆိုရ-ဟု ဘုရားရှင် ဟောတော်မူသည့်သုတ်။
------------------

သဒ္ဓါပဗ္ဗဇိတကုလပုတ္တ အမျိုးကောင်းသားဖြစ်ပုံ၊ ယင်းအမျိုးကောင်းသားသည် သဒ္ဓါ, ဟိရီ, ဩတ္တပ္ပ, ဝီရိယ, ပညာတို့ဖြင့် ကုသိုလ်တရားတို့၌ (ပြုလုပ်သင့်သည်ကို) မပြုလုပ်သေးသမျှ စောင့်ရှောက်ထားရပုံကို ကလေးထိန်းဥပမာဖြင့် ရှင်းလင်း၍ အကျယ်ဟောတော်မူသည့်သုတ်။
---------------

သလေးစပါးခင်းအားလုံး ပျက်စီးခြင်းကြောင့် သောကရောက်နေသော သာဝတ္ထိ မြို့သား ပုဏ္ဏားအား သောကကင်းပျောက် သောတာပန်အရိယာအဖြစ်သို့ ရောက်စေရန် ဘုရားရှင် ဟောတော်မူသည့်သုတ်။

အဋ္ဌကထာ၌-ဤသုတ်တော်ဖြစ်ပေါ်လာပုံမှစ၍ ဖွင့်ပြထားပါသည်။

----------------------------
ဝတ္ထုကာမကို အလိုရှိသော သတ္တဝါအား ထိုဝတ္ထုကာမကို အလိုရှိတိုင်း အပြည့်အစုံရခဲ့မူ ယင်းသို့ အလိုရှိတိုင်း ရသောကြောင့် ဧကန် နှစ်သက် ဝမ်းမြောက်သော စိတ်ရှိ၏။

ကာမကိုအလိုရှိသည်ဖြစ်၍လိုလားတောင့်တမှုဖြစ်ပေါ်နေသောထိုသတ္တဝါအားထိုကာမတို့ဆုတ်ယုတ်ကုန်မူ မြားပစ်ခံရသူကဲ့သို့ ဖောက်ပြန်တော့၏။

မြွေ၏ဦးခေါင်းကိုမိမိ၏ခြေဖြင့်ရှောင်ဖယ်သွားသကဲ့သို့အကြင်သူသည်ကာမတို့ကိုရှာင်ဖယ်၏၊။သတိရှိသော ထိုသူသည် လောက၌ ဤကပ်ငြိမှု 'တဏှာ' ကို ကောင်းစွာ လွန်မြောက်နိုင်၏။

အကြင်သူသည်လယ်ယာမြေ အိမ်ရာရွှေ ၊ ငွေ ၊ နွား၊ မြင်း ၊ ကျွန် အမှုလုပ် မိန်းမဆွေမျိုးတို့နှင့် အခြားကာမဂုဏ်မျိုးတို့ကို တပ်မက်မော၏၊။ အားမရှိသော ကိလေသာတို့သည် ထိုပုဂ္ဂိုလ်ကို နှိပ်စက်ကုန်၏။ ထိုထိုဘေးရန်တို့ နှိပ်စက် ခံရသောကြောင့် ရေသည် လှေကွဲသို့ မပြတ်ဝင်ဘိ သကဲ့သို့ ဆင်းရဲသည် ထိုပုဂ္ဂိုလ်ကို မပြတ် လိုက်နေတော့၏။

ထို့ကြောင့် သတ္တဝါသည် သတိထားလျက် ကာမတို့ကို အခါခပ်သိမ်း ရှောင်ကြဉ်ရာ၏။ လှေကို ရေပက်ထုတ်လျက် တစ်ဖက်ကမ်းသို့ လှော်ခတ်သွား သကဲ့သို့ ထိုကာမတို့ကို ပယ်ထုတ်၍ ဩဃလေးဖြာ သံသရာကို ကူးမြောက်ရာ၏။

## ကိုးကား
ဘဂျမ်း (ဝန်ကြီး)

**ပုဂံ ဦးဗဂျမ်း** သည် ၁၉၃၇ - ၃၈ ခုနှစ်တွင် တက္ကသိုလ် ကျောင်းသားများ သမဂ္ဂ ဥက္ကဋ္ဌ ဖြစ်ခဲ့ပြီး ၁၉၄၇ခုနှစ်၊ ဇူလိုင်လ ၁၉ ရက်နေ့တွင် ဗိုလ်ချုပ်အောင်ဆန်း နှင့်အတူ အာဇာနည် ခေါင်းဆောင်ကြီးများ လုပ်ကြံသတ်ဖြတ်ရာတွင် မသေ ကျန်ရှိရစ်သူ ဝန်ကြီး ၄ ဦး အနက် တစ်ဦး ဖြစ်၏။ သူသည် ပြန်လည်ထူထောင်ရေးဝန်ကြီး၊ တရားရေးဝန်ကြီး၊ ကျန်းမာရေးဝန်ကြီး၊ ပညာရေးဝန်ကြီး၊ ကူးသန်းရောင်းဝယ်ရေး၊ ထောက်ပံ့ရေးနှင့် သယ်ယူပို့ဆောင်ရေးဝန်ကြီး၊ လမ်းပန်းအဆောက်အအုံဝန်ကြီး တစ်ဦး လည်းဖြစ်သည်။ ထို့နောက် အာရှလူငယ်အစည်းအရုံးဥက္ကဋ္ဌ လည်းဖြစ်သည်။

## ငယ်စဉ်ဘဝ 
ပုဂံမြို့ ကျအိုရွာ ဇာတိ ဖြစ်သည်။ ညောင်ဦးမြို့ အေဘီအမ်ကျောင်း၊ ပခုက္ကူမြို့ ဝက်စလီကျောင်း၊ မြင်းခြံမြို့ အေဘီအမ်ကျောင်းတို့တွင် ပညာ သင်ကြား ခဲ့ဖူး၏။ 

## နိုင်ငံတာဝန်များထမ်းဆောင်ခဲ့ပုံ 
ရန်ကုန်တက္ကသိုလ်နှင့် ဂျပ်ဆင်ကောလိပ်တို့တွင် ဆက်လက် ပညာသင်ကြားခဲ့၍ ဝိဇ္ဇာဘွဲ့နှင့် ဥပဒေဘွဲ့များကို ရရှိခဲ့သည်။ ၁၉၃၀ ခုနှစ် တကသ စည်းမျဉ်းရေးဆွဲရေးကော်မတီတွင် အတွင်းရေးမှူးအဖြစ် ဆောင်ရွက်ခဲ့ပြီး၊ ၁၉၃၇ - ၃၈ ခုနှစ်တွင် တကသ ဥက္ကဋ္ဌ ဖြစ်လေသည်။

၁၉၃၉ ခုနှစ်မှ စ၍ ရန်ကုန်မြို့တွင် ရှေ့နေ လိုက်သည်။ ဂျပန်ခေတ်တွင် အရှေ့ အာရှ လူငယ် အစည်းအရုံးကို တည်ထောင်ခဲ့သည်။ အစည်းအရုံး ဥက္ကဋ္ဌ ဖြစ်၏။

ဗမာ့ တပ်မတော်နှင့် လက်တွဲကာ ဂျပန် တော်လှန်ရေး အတွက် ပြင်းပြင်းထန်ထန် စည်းရုံး လှုံ့ဆော် ခဲ့သော အဖွဲ့ကြီးမှာ ဦးဘဂျမ်း ဦးစီးသော (အာရှလူငယ် အစည်းအရုံး) ပင် ဖြစ်တော့သည်။ အရှေ့ အာရှ လူငယ်များ အစည်းအရုံးကို စစ်ပြီးခေတ်၌ ဗမာနိုင်ငံ လူငယ်များ အစည်းအရုံး (ဗလစ) ဟု အမည် ပြောင်းလဲခဲ့သည်။ ၁၉၅၂ ခု အထိ ဥက္ကဋ္ဌ အဖြစ် ဆောင်ရွက်သည်။ ၁၉၄၇ ခု ဗိုလ်ချုပ်အောင်ဆန်း ခေါင်းဆောင်သော အစိုးရအဖွဲ့တွင် ဝန်ကြီးတစ်ဦး ဖြစ်၍ ဗိုလ်ချုပ်နှင့်တကွ ဝန်ကြီး တစ်ဖွဲ့လုံးကို လုပ်ကြံသတ်ဖြတ်ရာတွင် မသေ ကျန်ရှိရစ်သူ ၄ ဦး အနက် တစ်ဦး ဖြစ်၏။

ထို့နောက် ရန်ကုန်မြို့တွင် လွှတ်တော်ရှေ့နေကြီးအဖြစ် လုပ်ကိုင်လျက် ရွှေတိဂုံစေတီတော် ဘဏ္ဍာတော်ထိန်းလူကြီး၊ ကမ္ဘာအေးစေတီ ဘဏ္ဍာတော်ထိန်းလူကြီး၊ နှင်းဆီကုန်းဘိုးဘွားစောင့်ရှောက်ရေးအဖွဲ့ဝင်လူကြီး စသည်ဖြင့် တာဝန်ယူဆောင်ရွက်ခဲ့သည်။ 

## ဂုဏ်ပြုချီးကျူးခံရခြင်း 
နိုင်ငံတော်အစိုးရက ချီးမြှင့်သော သတိုးမဟာသရေစည်သူဘွဲ့ ကိုလည်း ရရှိခဲ့သူဖြစ်သည်။

## ကိုးကား
၇၈၆

မွတ်စလင်မ်(မူဆလင်)တို့သည် လုပ်ငန်းဆောင်တာများကို စတင်ရာ၌ မင်္ဂလာရှိစေရန်အတွက် ‘အလွန်တစ်ရာ သနားကြင်နာတော်မူထသော၊ မဟာဂရုဏာတော်နှင့် ပြည့်စုံတော်မူထသော ဘုရားရှင်၏ နာမတော်ဖြင့် (အစပြုပါ၏)’ ဟု အဓိပ္ပာယ်ရသော Bismillaheer Rahmaneer Raheem ကို ရွတ်ဆိုလေ့ရှိကြပြီး မူရင်းမှာ အာရဘီ(အာရပ်ဘာသာ) စကားဖြစ်လေသည်။ http://en.wikipedia.org/wiki/Basmala

အာရဘီဘာသာစကား၌ အတိုချုပ်ရေးသားရန် တစ်ခါတစ်ရံတွင် Abjad Numberals အဗ်ဂျဒ် ဂဏာန်းများကို အသုံးပြုလေ့ရှိကြသည်။ အာရဘီအက္ခရာ (၂၈)လုံးတွင် အလုံးတိုင်း၊ အလုံးတိုင်းအား တစ် မှစ၍ တစ်ထောင်အထိ အောက်ပါအတိုင်း တန်ဖိုးတစ်ခုတစ်ခုစီ ရှိကြပေသည်။

|

|

|}

ဤသို့ဖြင့် Bismillaheer Rahmaneer Raheem တွင်ပါရှိသော အက္ခရာများကို ပေါင်းလိုက်ရာ (၇၈၆) ရရှိလေသည်။ မြန်မာနိုင်ငံနှင့် အခြားအာရဘ်မဟုတ်သော နိုင်ငံများရှိ မွတ်စလင်မ်များသည် အာရဘီစာကို မရေးတတ်ကြသဖြင့် လွယ်ကူသမှုရှိစေရန် (၇၈၆)ဟုသာ အတိုကောက်ရေးသားကြလေသည်။ ဤသည်မှာ မင်္ဂလာလာဘ်လာဘရှိစေရန် အာရဘီစာ မတတ်သူများက အလွယ်တကူ ရေးသားခြင်းပင်ဖြစ်ပြီး၊ အခြား မည်သည့်အဓိပ္ပာယ်မျှ အကျုံးဝင်သက်ရောက်ခြင်း မရှိပေ။

## ဆက်စပ်ဖတ်ရှုရန်
*အစ္စလာမ်ဘာသာ
*မိုဟာမက်
*တမန်တော်မြတ်၏ နောက်ဆုံးမိန့်ခွန်း

## ကိုးကား
သခင်ညီလေး

အာရှလူငယ်အစည်းအရုံးကို ၁၉၄၂၊ ဇွန်-၂၈ ရက်နေ့တွင် စတင်ဖွဲ့စည်းခဲ့သည်။ စတင်ဖွဲ့စည်းစဉ်က အမည်အပြည့်အစုံ မှာ အရှေ့အာရှတိုက် လူငယ်များအစည်းအရုံး (ဗမာနိုင်ငံ) ဖြစ်သည်။ 

အာရှလူငယ်အစည်းအရုံး၏ ဥက္ကဋ္ဌမှာ ပုဂံဦးဘဂျမ်းဖြစ်သည်။အာရှလူငယ်အစည်းအရုံးတွင် သခင်ညီလေး သည် ဦးဘဂျမ်းခေါင်းဆောင်ပြီး ဦးကျော်မြင့်ကလေး၊ မစ္စတာတီကေဘွန်း၊ ဦးဇော်ဝိတ်၊ သခင်ခင်အောင်၊မြို့မ-ဦးသန်းကြွယ် ၊ စတဲ့ပုဂ္ဂိုလ်တွေနဲ့ စတင်ခဲ့သည်။
တင်မာအောင်

**ဒေါက်တာတင်မာအောင်** သည် အမျိုးသားဒီမိုကရေစီအဖွဲ့ချုပ် ဥက္ကဋ္ဌ ဒေါ်အောင်ဆန်းစုကြည်၏ ကိုယ်ရေးအရာရှိတစ်ဦးဖြစ်ပြီး ဥက္ကဋ္ဌရုံးအဖွဲ့မှူးအဖြစ် တာဝန်ယူခဲ့သူဖြစ်သည်။ ဒေါက်တာတင်မာအောင်သည် ၂၀၁၆ ခုနှစ် ဇန်နဝါရီလ နောက်ဆုံးပတ်တွင် ရုံးအဖွဲ့မှူးတာဝန်မှ အနားယူခဲ့သည်။

## ကိုးကား
ရွှေ့ပြောင်းသွားလာ နေထိုင်ခြင်းဆိုင်ရာ နိုင်ငံတကာအဖွဲ့အစည်း

ရွှေ့ပြောင်းသွားလာ နေထိုင်ခြင်းဆိုင်ရာ နိုင်ငံတကာအဖွဲ့အစည်း ၏ အတိုခေါက်အမည်မှာ အိုင်အိုအမ်ဖြစ်ပြီး၊ ရွှေ့ပြောင်းသွားလာ နေထိုင်သည့်သူများကို အကူအညီပေးသည့် အဖွဲ့အစည်းဖြစ်သည်။
သောင်းဝင်းဗိုလ်

ရန်ကုန်မြို့ မြို့မ အထက်တန်းကျောင်း တွင် ပညာသင်ခဲ့သည်။ သတင်းစာဆရာ စာရေးဆရာ  ဖြစ်သည်။
သောင်တင်ကျွန်းပေါ်မှ သီချင်းခွေများ

**သောင်တင်ကျွန်းပေါ်မှ သီချင်းခွေများ** (***Desert Island Discs***) သည် ဘီဘီစီရေဒီယို ၄ ၏ လူပုဂ္ဂိုလ်ရာဇဝင် နှင့် စစ်မှန်သည့်အဖြစ်အပျက်များအပေါ်မူတည်ကာ ထုတ်လွှင့်သည့် ပရိုဂရမ်တစ်ခုဖြစ်သည်။ ၎င်းကို ၁၉၄၂ခုနှစ် ဇန်နဝါရီ ၂၉မှ စတင်ထုတ်လွှင့်ခဲ့ပြီး၊ ဗြိတိန်ရှိ ယနေ့ချိန်အထိ ကာလာအကြာဆုံး ဆက်လက်ထုတ်လွှင့်နေသည့် သမိုင်းဝင် ရေဒီယိုအစီအစဉ်တစ်ခုဖြစ်သည်။ ၂၀၁၂ အစောပိုင်းကာလတွင် ထုတ်လွှင့်သည့်သက်တမ်း နှစ်၇၀ကျော်ကြာခဲ့ပြီဖြစ်သည်။

## အစီအစဉ် ပုံစံ
အသံလွှင့်အစီအစဉ်၌ ပါဝင်မည့် ဧည့်သည်သည် အကယ်၍ လူမနေသည့် ကျွန်းတစ်ကျွန်းပေါ်သို့ရောက်ရှိသွားပါက၊ သီချင်း ၈ပုဒ်၊ မူလအစတွင် သီချင်းအခွေချပ် သယ်ယူခွင့် နှင့် အဘယ့်ကြောင့် ကိုယ့်ဘဝအတွက် အရေးကြီးပုံကို ပြန်လည်ပြောဆိုဖော်ပြသည့် အစီအစဉ်ဖြစ်သည်။ ရွေးချယ်သည့်သီချင်းမှ အပိုင်းတချို့ သို့ တိုတောင်းပါက သီချင်းအဆုံးအထိ ထုတ်လွှင့်လေ့ရှိသည်။ အစောပိုင်းကာလတွင် ထုတ်လွှင့်မည့် သီချင်းကြာချိန်ကို ကြိုတင်သိရှိခန့်မှန်းနိုင်သော်လည်း၊ နည်းပညာမြင့်မားမှုနှင့် သီချင်းအချိန်များ ပို၍ကြာရှည်လာမှုကြောင့် အစီအစဉ်၏ ၄၅မိနစ်ကန့်သန့်ချိန်အတွင်း ထုတ်လွှင့်ပေးနိုင်ရန် ဖြတ်တောက်မှုများ ပြုလုပ်လာခဲ့ရသည်။ 

## ကိုးကား
အ.ထ.က(၂)လသာ

**အမှတ်(၂) အခြေခံပညာ အထက်တန်းကျောင်း၊ လသာ** သည် ရန်ကုန်တိုင်းဒေသကြီး၊ လသာမြို့နယ်တွင် တည်ရှိသည်။ ယခင်က '''စိန့်ဂျွန်းကွန်ဗင့် (St. John's Convent School)''' ဟူ၍အမည်တွင်ခဲ့သည်။ ၁၉၆၆ ခုနှစ်မှစ၍ ပြည်သူပိုင်သိမ်းပြီးနောက် အမှတ်(၂) အခြေခံပညာ အထက်တန်းကျောင်း၊ လသာမြို့နယ်အဖြစ် တည်ရှိသည်။ ဗြိတိသျှ အစိုးရလက်ထက်တွင် တည်ထောင်သော ခရစ်ယာန်သီလရှင် အမျိုးသမီးကျောင်း ဖြစ်သည်။

## ကျောင်းအုပ်ဆရာမကြီးများ 
* ဒေါ်မြူရီရယ်ထွန်းကျော် (၁၉၆၆-၁၉၈၀)
* ဒေါ်တင်တင် (၁၉၈၀-၁၉၈၇)
* ဒေါ်နမ်းနွမ် (၁၉၈၇-၁၉၉၃)
* ဒေါ်ဝင်းကြည် (၁၉၉၃-၁၉၉၆)
* ဒေါ်ခင်အုန်းမြင့် (၁၉၉၆-၂၀၀၇)
* ဒေါက်တာ သိင်္ဂီကျော် (၂၀၀၇-၂၀၁၇)
* ဒေါက်တာ နန်းသန်းသန်းစိန် (၂၀၁၇-ယခု)

## လသာရတနာဘွဲ့ 
လသာရတနာဘွဲ့ဆိုသည်မှာ အ.ထ.က (၂) လသာတွင် စာတော်ထူးချွန်သော ကျောင်းသူများကို ဆုချီးမြင့်သည့် ဘွဲ့ဖြစ်သည်။ ထိုကျောင်းသူများသည် မူလတန်းမှ ဒသမတန်းအထိ နှစ်စဉ်ကျရှုံးမှု မရှိ၊ လသာ၂ကျောင်းတွင် တက်ရောက်သူဖြစ်ပြီး ပညာအရည်အချင်း ထူးချွန်ပြီး လူမှုရေး၊ အကျင့်စာရိတ္တနှင့် အသင်းလိုက်-အဖွဲ့လိုက် ပူးပေါင်းဆောင်ရွက်မှုများတွင် ထူးချွန်ကာ တက္ကသိုလ်ဝင် စာမေးပွဲတွင်လည်း တစ်နိုင်ငံလုံးအနေဖြင့် ထူးချွန်အဆင့်ဝင်သူသော ကျောင်းသူများကိုသာလျှင် လသာ ရတနာဘွဲ့  ချီးမြင့်ပေးအပ်သည်။

## ကျောင်းသူဟောင်းများ 
* ခင်ဆွေဦး ၊ စာရေးဆရာမ
* ဒေါ်တင်ဇာမော်နိုင် - ဒေါက်တာဘမော်၏ သမီးကြီး၊ ဒေါက်တာဘမော် Foundation ၏ တည်ထောင်သူ၊ ဥက္ကဋ္ဌ 
* ဒေါက်တာလဲ့မျိုးသွယ် - A Member of Australian Institute of Medical Scientists 
* မိမိခိုင် - စာရေးဆရာမ
* Mohana Gill - စာရေးဆရာမ
* မဝင်းမော်ဦး -  ၈၈၈၈ ချီတက် ဆန္ဒပြပွဲတွင် ဝင်ရောက်ဆင်နွဲခဲ့ပြီး၊ စစ်တပ်၏ ပစ်ခတ်မှုကြောင့် အခင်းဖြစ်ရပ်မှ ဆေးရုံတွင် ကုသမှုခံယူနေစဉ် ကျဆုံးခဲ့သော ကျောင်းသူ
* Mitzi Tun Maung - မြန်မာစကားပြန် (An official Burmese Language Interpreter) 
* Kyi Kyi Prindiville - United States Information Service (USIS)၏ စာကြည့်တိုက်မှူး (Librarian) 
* ကြည်ဖြူသျှင် - ဗီဒီယို ဒါရိုက်တာ၊ ရုပ်ရှင်ဒါရိုက်တာ 
* မေသက်ခိုင် - မင်းသမီး
* ရတနာမိုင် - မင်းသမီး၊ အဆိုတော် 
* ပွင့် - မင်းသမီး
* ခွန်းဆင့်နေခြည် - အလှမယ် 
* ဂျင်းနီ - အဆိုတော်၊ အလှမယ် 

## ကိုးကား 
## ပြင်ပလင့်ခ်များ 
* ‘Smart girls are born here’ 
* BEHS 2 Latha
* BEHS 2 Latha in Burma
နယ်စည်းမခြား သတင်းထောက်များအဖွဲ့

**နယ်စည်းမခြား သတင်းထောက်များအဖွဲ့ ** ***Reporters Without Borders*** (**RWB**) သည် ပြင်သစ်အခြေစိုက် အစိုးရမဟုတ်သည့်  အပြည်အပြည်ဆိုင်ရာ အဖွဲ့အစည်းတစ်ခုဖြစ်ပြီး၊ သတင်းထုတ်ဖော်ရေးသားနိုင်ခွင့် အခွင့်အရေးများနှင့် သတင်းအချက်အလက် လွတ်လပ်ခွင့်များ ရရှိစေရန် အဓိက ဆောင်ရွက်လုပ်ကိုင်သည်။ ထို့အပြင် ကုလသမဂ္ဂသို့ ၎င်းကိစ္စရပ်များနှင့်ပတ်သက်၍ အကြံပေးအဖွဲ့အစည်းတစ်ခုအနေဖြင့်လည်း နေရာရရှိထားသည်။

## ကိုးကား
သက်ထွန်း (ဝဏ္ဏကျော်ထင်)

**ဝဏ္ဏကျော်ထင် ဦးသက်ထွန်း** (၁၉၂၆-၂၀၁၂) သည် သံအမတ်၊ သမိုင်းပညာရှင်၊ စာရေးသူ ဖြစ်သည်။ 

## ငယ်ဘဝ 
ဦးဖိုးသောင်၊ ဒေါ်စိန်တုတ်တို့မှ ၁၉၂၆ ခု၊ ဩဂုတ်လ ၈ ရက်တွင် မွေးသည်။  

မြို့မအမျိုးသားကျောင်း (အ.ထ.က(၂) ဒဂုံ) တွင် ပညာသင်သည်။ ရန်ကုန်တက္ကသိုလ်မှ ဝိဇ္ဇာဘွဲ့ရသည်။ ဂျပန်သို့ ပညာတော်သင် သွားရသည်။ အင်္ဂလန်သို့လည်း ပညာသင်ရာ လန်ဒန်တက္ကသိုလ်မှ သိပ္ပံဘွဲ့ ရခဲ့သည်။ 

## အသက်မွေး ဝမ်းကျောင်းမှု 
၁၉၅၁ မှ ၁၉၇၅ အထိ အမျိုးသား စီမံကိန်း ဝန်ကြီးဌာန ဗဟို စာရင်းအင်းနှင့် စီးပွားရေး ဌာနခွဲ၌ ညွှန်ကြားရေးမှူးချုပ် အဆင့်ထိ တာဝန်ယူခဲ့သည်။ ယင်းကာလအတွင်း ကမ္ဘာငွေကြေး ရန်ပုံငွေ အဖွဲ့ (IMF)၊ အာရှနှင့် အရှေ့ဖျား ဒေသဆိုင်ရာ စီးပွားရေး ကော်မရှင် (ECAFE)၊ ကမ္ဘာဘဏ် (IBRD) တို့၌ တနှစ်ခန့်စီ တာဝန် ထမ်းဆောင်ခဲ့သည်။

၁၉၇၅ မှ ၇၈ အထိ ပြင်သစ်ဆိုင်ရာ မြန်မာ သံအမတ်ကြီး အဖြစ် ထမ်းဆောင်ခဲ့သည်။ ဆွစ်ဇာလန်နိုင်ငံနှင့် စပိန်နိုင်ငံဆိုင်ရာ မြန်မာ သံအမတ်ကြီး အဖြစ် လည်းကောင်း၊ ယူနက်စကိုဆိုင်ရာ အမြဲတမ်း ကိုယ်စားလှယ်နှင့် ကုလသမဂ္ဂ လက်နက်ဖျက်သိမ်းရေးကော်မတီ ကိုယ်စားလှယ် အဖွဲ့ခေါင်းဆောင် အဖြစ်လည်းကောင်း ပူးတွဲ တာဝန် ထမ်းဆောင်ခဲ့သည်။

၁၉၇၉ မှ ၁၉၈၆ အထိ ပါရီမြို့၊ ယူနက်စကိုဌာနချုပ်၌ အာရှနှင့် ပစိဖိတ်ဌာနခွဲ ညွှန်ကြားရေးမှူး အဖြစ် တာဝန်ယူခဲ့သည်။

ထွန်းဖောင်ဒေးရှင်းဘဏ်၌ ဒါရိုက်တာအဖြစ် ဆောင်ရွက်သည်။

## စာပေ ရေးသားခြင်း 
မြန်မာ့သမိုင်း အဖွဲ့ဝင်အဖြစ် ဒေါက်တာ သန်းထွန်း၊ ဒေါက်တာ သော်ကောင်း၊ မြန်မာစာအဖွဲ့ဝင် ကထိက ဒေါ်မြင့်သန်း၊ သမိုင်းပညာရှင် ဦးမြင့်ကြွယ် (မြို့မမြင့်ကြွယ်)၊ တက္ကသိုလ် စာပေးစာယူဌာနမှူး ဦးစန်း စသော ပညာရှင်များနှင့်အတူ ၁၉၂၀ ပြည့်နှစ် ဒီဇင်ဘာလ၊ ၁၇ ရက် ရန်ကုန်မြို့၊ ဗဟန်းမြို့နယ်တွင် မြန်မာနိုင်ငံ၏ ပထမဆုံး အမျိုးသားကျောင်းအဖြစ် မြို့မကျောင်း စတင်ခဲ့ကြောင်း ၁၉၉၅ ခု၌ သမိုင်းအထောက်အထားပြုစုရာတွင် ပါဝင်ခဲ့သည်။

*အတွေးအမြင်* စာစောင်၏ ပင်တိုင်ဆောင်းပါးရှင် ဖြစ်ပြီး၊ အခြား မဂ္ဂဇင်းစာစောင်များတွင် အတွေ့အကြုံ ဆောင်းပါးများနှင့် အခြား ဆောင်းပါးများ ရေးသည်။ 

### ရေးသားသော စာအုပ်များ 
## အသင်းအဖွဲ့ဆိုင်ရာ လှုပ်ရှားမှု 
မြို့မကျောင်း စိန်ရတု (၁၉၂၀-၁၉၉၅) တွင် အငြိမ်းစား ဗိုလ်မှူးချုပ် ချစ်လှိုင်၊ အငြိမ်းစား ဗိုလ်ချုပ် သောင်းတင်၊ ဗိုလ်ချူပ် စိန်ထွား၊ ဗိုလ်မှူးကြီး ညွန့်ဆွေ၊ ကထိက ဒေါ်မြင့်သန်း၊ တက္ကသိုလ် စာပေးစာယူဌာနမှူး ဦးစန်း စသော မြို့မ ကျောင်းသားဟောင်းများနှင့်အတူ ကျင်းပရေးကော်မတီ နာယကအဖြစ် ဆောင်ရွက်ခဲ့သည်။ 

မြန်မာနိုင်ငံသမိုင်းအဖွဲ့၌ အချိန်ပိုင်းအဖွဲ့ဝင်အဖြစ် လည်းကောင်း၊ မြန်မာနိုင်ငံ ဂျပန်ပြန်ပညာသင်ဟောင်းများအသင်း၏ ဥက္ကဋ္ဌအဖြစ် လည်းကောင်း ဆောင်ရွက်ခဲ့ သည်။

## ဘဝနိဂုံး 
၂၀၁၂ ခု၊ ဇူလိုင်လ ၄ ရက်တွင် ကွယ်လွန်သည်။ ဇနီး ဒေါ်ခင်ခင်အုန်းနှင့် သားသမီး ၄ ယောက် ကျန်ရစ်သည်။ 

## ကိုးကား 
## ပြင်ပလင့်များ 
* http://maja-ascoja.webs.com/apps/photos/photo?photoid=132072582
* http://www.vejthani.com/web-english/testimonials-en-9.php 
* http://www.mm.emb-japan.go.jp/profile/english/2008_topic_e.html 

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ သမိုင်းပညာရှင်များ
ကဏ္ဍ:မြန်မာ စာရေးဆရာများ
ကဏ္ဍ:မြန်မာ သံအမတ်ကြီးများ
ကဏ္ဍ:၁၉၂၆ မွေးဖွားသူများ
ကဏ္ဍ:၂၀၁၂ ကွယ်လွန်သူများ
အဲလ်ဖရက် နိုဘယ်

**အဲလ်ဖရက် ဘနာ့ဒ် နိုဘယ်** ***(Alfred Bernhard Nobel)*** (၁၈၃၃ - ၁၈၉၆) သည် ဆွီဒစ်လူမျိုး ဓာတုဗေဒပညာရှင် တစ်ဦးဖြစ်သည်။ ကုန်ပစ္စည်းများ ထုတ်လုပ်သူအဖြစ် လည်းကောင်း၊ ဒိုင်းနမိုက် (ယမ်းဘီလူး) ကို တီထွင်သူ ပညာရှင်အဖြစ် လည်းကောင်း၊ နိုဗယ်ဆုများ၏ ဒါနရှင်အဖြစ် လည်းကောင်း ကျော်ကြားသူဖြစ်သည်။

နိုဘယ်အား စတော့ခ်ဟုမ်းမြို့၌ ၁၈၃၃ ခုနှစ် အောက်တိုဘာ ၂၁ ရက်နေ့တွင် ဖွားမြင်သည်။ ဖခင်ဖြစ်သူသည် တီထွင်တတ်သူ ပညာရှင်တစ်ဦးဖြစ်သည်။ နိုဘယ်သည် စိန်ပီတာစဘတ်မြို့၌ ပညာသင်ကြားခဲ့ပြီးနောက် အမေရိကန်ပြည်ထောင်စုသို့ သွားရောက်၍ နာမည်ကျော် အင်ဂျင်နီယာကြီး အဲရစ်ကဆန်ထံ၌ အင်ဂျင်နီယာ အတတ်ကို သင်ယူခဲ့သည်။

ထိုနောက်တွင် စိန်ပီတာစဘတ်မြို့သို့ ပြန်လာကာ မိမိဖခင်၏ လုပ်ငန်းကို ကူညီယင်း နိုက်ထရို ဂလစ်ဆရင်းကို စမ်းသပ် လုပ်ကိုင်ကြည့်ရာ အောင်မြင်ခဲ့သဖြင့် ပထမဦးစွာ နိုက်ထရို ဂလစ်ဆရင်း ထုတ်လုပ်သော စက်ရုံတစ်ခုကို ဆွီဒင်နိုင်ငံတွင် တည်ထောင်ခဲ့သည်။ သို့သော် မျှော်လင့်ထားသည့်အတိုင်း ဘေးကင်းစွာဖြင့် အသုံးမပြုနိုင်ပဲ ပေါက်ကွဲမှုများ မကြာခဏ ဖြစ်ပေါ်ခဲ့သည်။

တစ်ကြိမ်တွင် အလုပ်ရုံအတွင်း၌ ပေါက်ကွဲမှု မတော်တဆ ဖြစ်ပွားခဲ့ရာ သူ၏ညီမှာ သေဆုံးသွား၍ ဖခင်ကြီးမှာလည်း မစွမ်းမသန် ဖြစ်ခဲ့ရလေသည်။ နောက်ဆုံးတွင် ၁၈၆၇ ခုနှစ်၌ သူသည် နိုက်ထရို ဂလစ်ဆရင်းကို အခြားပစ္စည်းတစ်ခုနှင့် ပေါင်းစပ်ကြည့်ရာ ဘေးကင်းစိတ်ချစွာ ကိုင်တွယ်နိုင်သည်ကို တွေ့ရပြီး ဒိုင်းနမိုက်ဟု အမည်ပေးခဲ့သည်။

ဤတွင် နှစ်အနည်းငယ်အတွင်း သူသည် ဒိုင်းနမိုက်လုပ်ငန်းနှင့် ကြီးပွားလာခဲ့ရာ ကမ္ဘာတွင် အကြွယ်ဝဆုံး ပုဂ္ဂိုလ်များအနက် တစ်ဦး အပါအဝင်ဖြစ်လာသည်။ ကမ္ဘာအနှံ့အပြား၌ ဒိုင်းနမိုက်စက်ရုံများနှင့် ခဲယမ်းမီးကျောက်စက်ရုံများကို တည်ဆောက်ခဲ့သည်။ ဓာတ်ချက်ကော်ဖတ်၊ ပိုးတုနှင့် အခြားကုန်ပစ္စည်း အမျိုးမျိုးကိုလည်း စမ်းသပ်ပြုလုပ်၍ အောင်မြင်ခဲ့သည်။

သို့သော် သူသည် ဒိုင်းနမိုက်တီထွင်မိသည့်အတွက် စိတ်မချမ်းမသာ ဖြစ်ခဲ့ရသည်။ သူ၏ ညီ၊ ဖခင်နှင့်တကွ လူပေါင်းများစွာအား အန္တရာယ်ဖြစ်စေသည့် ပစ္စည်းကို ပြုလုပ်မိသောကြောင့် သူ့တွင် အပြစ်ရှိသည်ဟု ယူဆခဲ့သည်။ တီထွင်စဉ်ကမူ ငြိမ်းချမ်းစွာ စားသောက်နေထိုင်မှုအတွက် လူသုံးပစ္စည်း တစ်ခုအဖြစ် ရည်စူးခဲ့သော်လည်း နောင်အခါ စစ်ပွဲများ၌ ဒိုင်းနမိုက်ကို အသုံးပြုနေကြသဖြင့် မနှစ်မြို့ခြင်း ဖြစ်ရလေသည်။

ထို့ကြောင့်ပင် သူ၏ သေတမ်းစာ၌ ရန်ပုံငွေဒေါ်လာပေါင်း ၉ သန်းခန့်ကို သီးသန့်ထား၍ နှစ်စဉ် ကမ္ဘာ့ငြိမ်းချမ်းရေးအတွက် ကြိုးပမ်းသူ၊ ထူးချွန်သော စာရေးဆရာ၊ ရူပဗေဒတွင် ရှာဖွေတီထွင်နိုင်သူ၊ ဓာတုဗေဒတွင် ရှာဖွေတီထွင်နိုင်သူ၊ ဆေးပညာ သို့မဟုတ် ဖီဇီဩလိုဂျီတွင် ရှာဖွေတီထွင်နိုင်သူများအား ဆုချီးမြှင့်ရန် လျာထားခဲ့သည်။

အဲလ်ဖရက် နိုဘယ်သည် ၁၈၉၆ ခုနှစ် ဒီဇင်ဘာလ ၁၀ ရက်နေ့တွင် အီတလီနိုင်ငံ ဆန်ရီမိုမြို့၌ ကွယ်လွန်လေသည်။

ကဏ္ဍ:ဆွီဒင် ဓာတုဗေဒပညာရှင်များ
ကဏ္ဍ:နိုဘယ်
ဖုန့်ဟွမ်ရှေးဟောင်းမြို့

**ဖုန့်ဟွမ်ခရိုင်** ()သည် တရုတ်ပြည်သူ့သမ္မတနိုင်ငံ၊ ဟူနန်ပြညနယ်၊ မြောင်နှင့်ထူကျားလူမျိုးများ၏ ရှန်းရှီးကိုယ်ပိုင်အုပ်ချုပ်ခွင့်ရဒေသတွင်တည်ရှိသည်။ လူမျိုးစု၏ဘာသာစကား၊ ဓလေ့ထုံးတမ်း၊ အနုပညာများနှင့် မင်ခေတ်နှင့်ချင်ခေတ်ရှေးဟောင်းဗိသုကာလက်ရာများကို ကောင်းစွာထိန်းသိမ်းထားသည့်ဒေသလည်းဖြစ်သည်။ မြို့ကိုတောင်တန်းဒေသတွင်တည်ထားပြီးမြို့လယ်တွင် ချောင်းတစ်ခုစီးဆင်းနေသည်။ .   မြို့လူဦးရေ၏ထက်ဝက်သည် မြောင်နှင့်ထူကျားလူနည်းစုတိုင်းရင်းသားများဖြစ်ကြသည်။   ၁၈၅၄ မြောင်ပုန်ကန်မှု၏ဗဟိုချက်မဖြစ်ခဲ့ပြီးမြောင်လူမျိုးများစွာအရှေ့တောင်အာရှဒေသသို့ပြောင်းရွှေ့သွားခဲ့ရသည်။ မြောင် ရိုးရာနှင့်ဈာပနပွဲတော်များတွင် ဤမြို့မှာအရေးပါပြီး ဟန်တရုတ်လူမျိုးများအား မြောင်တို့၏ တိုက်ခိုက်မှုမှ ကာကွယ်ပေးရန် မင် မင်းဆက်က ခံတပ်ဆောက်လုပ်ပေးခဲ့သည့် တောင်ပိုင်း တရုတ်မဟာတံတိုင်း ; Miao: "Suav Tuam Choj") ရှိရာ နေရာလည်းဖြစ်သည်။  

## ကမ္ဘာ့အမွေအနှစ်သတ်မှတ်မှုအခြေအနေ
ဖုန့်ဟွမ်ရှေးဟောင်းမြို့အား ၂၀၀၈၊ မတ် ၂၈ တွင် ယူနက်စကိုက ကမ္ဘာ့ရှေးဟောင်းအမွေအနှစ်စာရင်းထဲသို့သွင်းခဲ့သည်။ 

## မှတ်ချက်
## မှီငြမ်း
*Fenghuang Ancient City - UNESCO World Heritage Centre Accessed 2009-02-25.
*Wang, Y., et al. (2007),*Brand in China*, 五洲传播出版社. ISBN 7-5085-1086-0

## ပြင်ပချိတ်ဆက်ရန်
*Official website of Fenghuang County government
နိုဘဲလ်

*နိုဘဲလ်ဆု
*နိုဘဲလ် ငြိမ်းချမ်းရေးဆု
*အဲလ်ဖရက် နိုဘဲလ်
ဧရာဝတီဘဏ်

**ဧရာဝတီဘဏ်** (; အတိုကောက် **AYA**) သည် မြန်မာနိုင်ငံ၏ ပုဂ္ဂလိကဘဏ်တစ်ခုအဖြစ် စတင်တည်ထောင်ခဲ့ပြီး၊ ၂၀၂၃ ခုနှစ် မတ်လ ၁၀ ရက်နေ့တွင် အများပိုင်ကုမ္ပဏီ (Public Company Limited - PCL) အဖြစ် တရားဝင် ပြောင်းလဲဖွဲ့စည်းခဲ့သည်။

၂၀၁၀ ပြည့်နှစ် ဇူလှိုင်လတွင် မြန်မာနိုင်ငံတော်ဗဟိုဘဏ်၏ ခွင့်ပြုချက်ဖြင့် တည်ထောင်ခဲ့ပြီး၊ ဦးဆောင်တည်ထောင်သူမှာ ဦးဇော်ဇော်ဖြစ်သည်။ ဧရာဝတီဘဏ် ရန်ကုန်ရုံးချုပ်သည် အမှတ်(၁၆၄)၊ မဟာဗန္ဓုလလမ်းမကြီး၊ ကျောက်တံတားမြို့နယ်၊ ရန်ကုန်မြို့တွင် တည်ရှိပြီး၊ နေပြည်တော်ရုံးချုပ်မှာ ၁၁၀-၁၁၂၊ သီရိရတနာအဆင့်မြင့်ဈေး၊ ဒက္ခိဏသီရိမြို့နယ်၊ နေပြည်တော်တွင် တည်ရှိသည်။ ယခုအခါ မြန်မာနိုင်ငံအနှံ့ ဘဏ်ခွဲပေါင်း ၂၆၀ ကျော်၊ ငွေလဲကောင်တာ ၁၆၀ ကျော်နှင့် ATM စက်ပေါင်း ၆၀၀ ကျော် ဖွင့်လှစ်ထားရှိပြီ ဖြစ်သည်။
* AYA PAY Wallet: ငွေပေးချေမှုများ၊ ဖုန်းဘေလ်ဖြည့်သွင်းခြင်းနှင့် QR ငွေပေးချေခြင်းတို့အတွက် ရည်ရွယ်သော ဒစ်ဂျစ်တယ်ပိုက်ဆံအိတ် ဝန်ဆောင်မှုဖြစ်သည်။

### နိုင်ငံတကာ ငွေလွှဲဝန်ဆောင်မှုများ 
AYA Bank သည် နိုင်ငံတကာမှ ငွေလွှဲခြင်းနှင့် ပေးချေခြင်း ဝန်ဆောင်မှုများကို ကမ္ဘာအနှံ့ ဝန်ဆောင်မှုပေးသည်။
* Swift Telegraphic Transfer (TT): ငွေပို့/ငွေလက်ခံ ဝန်ဆောင်မှုများကို SWIFT ကုဒ် AYABMMMY ဖြင့် ပံ့ပိုးပေးသည်။
* MoneyGram နှင့် Western Union တို့ဖြင့် ပူးပေါင်းဆောင်ရွက်ခြင်း: နိုင်ငံတကာမှ ပေးပို့သော ငွေများကို AYA ဘဏ်ခွဲများ သို့မဟုတ် AYA Pay Wallet များသို့ တိုက်ရိုက်လက်ခံနိုင်ခြင်း။

## ဆုတံဆိပ်များ 
## ကိုးကား 
## ပြင်ပလင့်
* ဧရာဝတီဘဏ် ဝက်ဘ်ဆိုဒ်

ကဏ္ဍ:မြန်မာနိုင်ငံ၏ ဘဏ်များ
ကြောက်ရွံ့ခြင်းမှ လွတ်ကင်းရေး

, ca. 1943]]
**ကြောက်ရွံ့ခြင်းမှ လွတ်ကင်းရေး**သည် လူ့အခွင့်အရေး၌ အရေးပါသည့် အချက်တစ်ခုဖြစ်သည်။ ၁၉၄၁ခုနှစ် ဇန်နဝါရီလ ၆ရက်နေ့၌ အမေရိကန်သမ္မတ ဖရန်ကလင် ဒီလာနို ရုဇဗဲ့မှ ပြည်ထောင်စု လွတ်လပ်ရေး အချက်၄ ချက်၌ တစ်ခုအပါအဝင်ဖြစ်သည်ဟု ဆိုခဲ့ပြီးနောက်၊ ၎င်းကို **လွတ်လပ်ရေး အချက်ကြီး ၄ချက်**ဟူ၍ အသိအမှတ်ပြုခဲ့ကြသည်။

ကြောက်ရွံ့ခြင်းမှ လွတ်ကင်းရေး ဆိုသည့်အချက်ကို ခိုင်မြဲစွာ ဆုပ်ကိုင်ထားသည့် မြန်မာ့ဒီမိုကရေစီ အတိုက်အခံခေါင်းဆောင် ဒေါ်အောင်ဆန်းစုကြည်မှ ၁၉၉၁ ခုနှစ်၌ စာအုပ်ရေးသားထုတ်ဝေခဲ့သည်။ 
## ကိုးကား
နိုဘယ် ဖောင်ဒေးရှင်း

၁၄ စတော့ဟုမ်းမြို့၌ တည်ရှိသည်]]
**နိုဘယ် ဖောင်ဒေးရှင်း** ()သည် ပုဂ္ဂလိက ဖောင်ဒေးရှင်းတစ်ခုဖြစ်ပြီး၊ နိုဘယ်ဆုငွေကြေးဆိုင်ရာများကို ကိုင်တွယ်အုပ်ထိမ်းဖို့ရန် ၁၉၀၀ခုနှစ် ဇွန်လ ၂၉ရက်နေ့၌ တည်ထောင်ခဲ့သည်။  ဖောင်ဒေးရှင်းသည် ဒိုင်းနမိုက်တည်ထွင်သူ အဲလ်ဖရက် နိုဘယ်၏ သေတမ်းစာအတိုင်း တည်ထောင်ခဲ့ခြင်းဖြစ်သည်။
## ကိုးကား
ကြောက်ရွံ့ခြင်းမှ လွတ်ကင်းရေး၊ (စာအုပ်)

**ကြောက်ရွံ့ခြင်းမှ လွတ်ကင်းရေး နှင့် အခြားစာတမ်းများ**စာအုပ်သည် ဒေါ်အောင်ဆန်းစုကြည် ရေးသားခဲ့သည့် စာတမ်းများ နှင့် သူ၏ နီးစပ်သူများမှ သူမ၏ ဘဝကို ပြန်လည်ပုံဖော် ရေးသားထားသည့် စာအုပ်ဖြစ်သည်။ မူလထွက်ရှိခဲ့သည့် စာအုပ်သည် အင်္ဂလိပ်ဘာသာဖြစ်သော်လည်း၊ ဒေါက်တာအောင်ခင်မှ မြန်မာဘာသာသို့ ဘာသာပြန်၊ စာတည်းဖြတ်ကာ မြန်မာစာဖတ်သူများအတွက် ထုတ်ဝေခဲ့သည်။

## ကိုးကား
တင်အေး၊ ဦး(မြို့မ)

၁၉၅၇-၅၈  တွင် အိုးဝေ မဂ္ဂဇင်း ကော်မတီ အတွင်းရေးမှူး အဖြစ် တာဝန်ယူခဲ့သည်။ ၁၉၆၀-၆၁ ခုနှစ်တွင်  ရန်ကုန် တက္ကသိုလ် ကျောင်းသားများ သမဂ္ဂ  ဥက္ကဋ္ဌ  အဖြစ် ရွေးကောက် တင်မြှောက်ခံရသည်။

ရန်ကုန်မြို့မြို့မ အထက်တန်းကျောင်း တွင်ပညာ သင်ကြားခဲ့သည်။  မြို့မ ကျောင်းသားဟောင်းများ အဖွဲ့တွင် ရာသက်ပန် အမှုဆောင် တဦး ဖြစ်သည်။ မြို့မ ဦးတင်အေးဟု လူသိများသော ရှေ့နေကြီး တဦး ဖြစ်သည်။ (ကို) အောင်ထွန်း၊ "၈၈ နှစ်၊ မြန်မာနိုင်ငံ ကျောင်းသား လှုပ်ရှားမှု သမိုင်း" စာအုပ် ရေးသားရာတွင် ကူညီခဲ့မှုဖြင့် ၁၉၉၈ နှစ်ဦးတွင် ဖမ်းဆီးခံရပြီး ထောင်ဒဏ် ၇ နှစ် ချမှတ်ခံရသည်။ တောင်ငူထောင်မှ ၂၀၀၃ ဩဂုတ်လဆန်းတွင် ပြန်လွတ်လာသည်။ ထောင်မကျခင် ကတည်းက ခါးနာရောဂါ ရှိခဲ့ပြီး၊ ထောင်တွင်း၌ ပိုမို ဆိုးရွားလာကာ ထောင်မှ လွတ်မြောက်ပြီး ၂ လနီးပါး အကြာ ၂၀၀၃ ခုနှစ်၊ အောက်တိုဘာလ ၂ ရက်နေ့တွင် ကွယ်လွန်သည်။ သေဆုံးချိန်တွင် အသက် ၇၃ နှစ်ရှိ၍ သားသမီး ၄ ယောက် ကျန်ရစ်ခဲ့သည်။ 

## ကိုးကား
၁၉၄၆ ခုနစ် အထွေထွေ သပိတ်

## ၁၉၄၆ ခုနစ် အထွေထွေ သပိတ် 
၁၉၄၆ ခုနစ် ၊ စက်တင်ဘာလ အထွေထွေ သပိတ်ကြီးသည် မြန်မာနိုင်ငံသို့ ဆာဟူးဘတ်ရန့်စ် ရောက်ရှိပြီးနောက် ပေါ်ပေါက်လာခဲ့ခြင်းဖြစ်သည်။ ဦးအေး၊ ဦးစိုးရှိန်၊ ဦးဝမ်းမောင်၊ မြို့မ-ဦးသန်းကြွယ်၊ စာတိုက်ဦးထွန်းတို့ ခေါင်းဆောင်သည့် ပုလိပ်သပိတ်၊ ကျောင်းသားသပိတ်၊ စာတိုက်အလုပ်သမားများ သပိတ်၊ သမဂ္ဂပေါင်းစုံ သပိတ်များဖြင့် သပိတ်တိုက်ပွဲများ ဆက်တိုက်ဖြစ်ပေါ်ခဲ့ပြီး ဗြိတိသျှအစိုးရ၏ အုပ်ချုပ်ရေး ယန္တရားကြီးတစ်ခုလုံး ရပ်ဆိုင်းလုနီးပါးဖြစ်ခဲ့သည်။ ဆာပေါ်ထွန်းခေါင်းဆောင်သော ရုပ်သေးအစိုးရ ပြုတ်ကျခဲ့သည်။ ဘုရင်ခံဆာဟူးဘတ်ရန့်စ်က ဗိုလ်ချုပ်အောင်ဆန်း ခေါင်းဆောင်သော ဖဆပလအဖွဲ့ချုပ်မှ ကိုယ်စားလှယ်များကို ဖိတ်ခေါ်ပြီး ဘုရင်ခံအလုပ်အမှုဆောင်(ဝန်ကြီး)အဖွဲ့ကို ဖွဲ့စည်းရန် မေတ္တာရပ်ခံခဲ့သည်။ ဗိုလ်ချုပ်အောင်ဆန်းဦးဆောင်သော မျိုးချစ် ပုဂ္ဂိုလ်များ ဘုရင်ခံ အလုပ်အမှုဆောင်အဖွဲ့တွင် ပါဝင်နိုင်ခဲ့သည်။

အဆိုပါ ၁၉၄၆ ခုနစ် အထွေထွေ သပိတ်တွင် ဗမာ နိုင်ငံလုံးဆိုင်ရာ ကျောင်းသားများ သပိတ်မှောက် ကောင်စီ ဒုတိယ ဥက္ကဋ္ဌ မြို့မ-ဦးသန်းကြွယ်သည် အတွင်းဝန်ရုံးအပြင်ဘက်တွင်သာမက အတွင်းဝန်ရုံးအတွင်း ဝင်၍ အရေးဆိုခဲ့ရာတွင် မြန်မာနိုင်ငံကျောင်းသားထု တစ်ရပ်လုံးအား ဦးဆောင်ခဲ့သည်။လင်းယုန်မောင်မောင်၊  ဦးသာထွန်း (ရှေ့နေချုပ်)၊ ဦးသန်းဆွေ (သံအမတ်ကြီး ဦးသန်းဆွေ)၊ ဦးမျိုးမြင့် (မြို့မ-ဦးသန်းကြွယ်၏ညီ၊ O.T.S အပတ်စဉ် ၈၊ လူထု ပညာရေးမှူး)၊ ဦးမျိုးသန့် (မြို့မ-ဦးသန်းကြွယ်၏ညီ၊ ပါလီမန်ဒီမိုကရေစီ ဝန်ကြီးချုပ် ဦးနု အစိုးရ၏ သတင်း ပြန်ကြားရေးမှူး၊ မန်းနေးဂျင်း ဒါရိုက်တာ ဘီအိုစီ)၊ ဦးရဲမြင့် (ဗိုလ်ကြီးရဲမြင့်အောင်)၊ ဒေါက်တာ သန်းထွန်း (သမိုင်းပါမောက္ခ)၊ ဦးညွန့်လွင် (ဗိုလ်မှူးညွန့်လွင်)၊ သံမဏိ ဦးကျင်လှိုင် (ဆောက်လုပ်ရေး ဒုတိယ ဝန်ကြီး)၊ ဦးရန်ဝေး၊ ဒေါက်တာ မောင်မောင်ကျော်၊ ဦးစိန်လှ၊ ဦးရွှေတင် (ရေကြောင်းသိပ္ပံကျောင်းအုပ်ကြီး Captain ရွှေတင်) စသော ကျောင်းသားခေါင်းဆောင် များသည်လည်း တက်ကြွစွာ ပါဝင်ခဲ့ကြသည်။

## ကိုးကား 
ကဏ္ဍ:ကိုလိုနီခေတ်
ကဏ္ဍ:မြန်မာနိုင်ငံရှိ ဆန္ဒပြပွဲများ
သာထွန်း (ရှေ့နေချုပ်)

ရှေ့နေချုပ် **ဦးသာထွန်း**သည် မြန်မာနိုင်ငံ၏ နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ နှင့် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီလက်ထက်များတွင် ၁၉၈၈ မှသည် ၂၀၀၃ အထိ နိုင်ငံတော်ရှေ့နေချုပ်အဖြစ် တာဝန်ထမ်းဆောင်ခဲ့သည်။ လွတ်လပ်ရေးရပြီးကာလမှစ၍ ယနေ့အထိ နိုင်ငံတော်ရှေ့နေချုပ်တာဝန်ကို သက်တမ်းအကြာဆုံး တာဝန်ယူခဲ့သူတစ်ဦးလည်းဖြစ်သည်။ 

အငြိမ်းစား သံအမတ်ကြီးတစ်ဦး  ဖြစ်ပြီး မြို့မကျောင်းသားဟောင်း တစ်ဦးလည်းဖြစ်သည်။ ၁၉၄၆ ခုနစ် အထွေထွေ သပိတ်တွင် ဗမာ နိုင်ငံလုံးဆိုင်ရာ ကျောင်းသားများ သပိတ်မှောက် ကောင်စီ ဒုတိယ ဥက္ကဋ္ဌ၊ တက္ကသိုလ် ကျောင်းသားများ သမဂ္ဂ ဒုတိယ ဥက္ကဋ္ဌ၊ ရန်ကုန်ခရိုင် ကျောင်းသားများ သမဂ္ဂ ဥက္ကဋ္ဌ မြို့မ-ဦးသန်းကြွယ်၊ ဦးသန်းဆွေ (သံအမတ်ကြီး ဦးသန်းဆွေ)၊ ဦးမျိုးမြင့် (မြို့မ-ဦးသန်းကြွယ်၏ညီ၊တပ်မတော်(ကြည်း) ဗိုလ်သင်တန်းကျောင်း အမှတ်စဉ် (၈)၊ လူထု ပညာရေးမှူး)၊ ဦးမျိုးသန့် (မြို့မ-ဦးသန်းကြွယ်၏ညီ၊ ပါလီမန်ဒီမိုကရေစီ ဝန်ကြီးချုပ် ဦးနု အစိုးရ၏ သတင်း ပြန်ကြားရေးမှူး၊ မန်နေးဂျင်း ဒါရိုက်တာ ဘီအိုစီ)၊ ဦးရဲမြင့် (ဗိုလ်ကြီးရဲမြင့်အောင်)၊ ဒေါက်တာ သန်းထွန်း (သမိုင်းပါမောက္ခ)၊ ဦးညွန့်လွင် (ဗိုလ်မှူးညွန့်လွင်)၊ သံမဏိ ဦးကျင်လှိုင် (ဆောက်လုပ်ရေး ဒုတိယ ဝန်ကြီး)၊ ဦးရန်ဝေး ၁၉၄၈ - ၄၉ ရန်ကုန် တက္ကသိုလ် ကျောင်းသားများ သမဂ္ဂ (တကသ)ဥက္ကဋ္ဌ၊ ဒေါက်တာ မောင်မောင်ကျော် ၁၉၄၉ - ၅၀ ရန်ကုန် တက္ကသိုလ် ကျောင်းသားများ သမဂ္ဂ (တကသ)ဥက္ကဋ္ဌ၊ ဦးစိန်လှ ၁၉၄၇ - ၄၈ ရန်ကုန် တက္ကသိုလ် ကျောင်းသားများ သမဂ္ဂ (တကသ)ဥက္ကဋ္ဌ၊ ဦးရွှေတင် (ရေကြောင်းသိပ္ပံကျောင်းအုပ်ကြီး Captain ရွှေတင်) စသော ကျောင်းသားခေါင်းဆောင် များနှင့်အတူ မြန်မာ့လွတ်လပ်ရေး ကြိုးပမ်းမှုတွင် တက်ကြွစွာ ပါဝင်ခဲ့သူဖြစ်သည်။ သူ၏ ဇနီးမှာ ဒေါ်ထိပ်တင်ညွန့် ဖြစ်သည်။ ဒေါ်ထိပ်တင်ညွန့် သည် ကနောင်မင်းသားကြီး၏ မြစ်တော်စပ်သည်။ နဂါးဗိုလ် ထိပ်တင်ဒွေး၏သမီးတော်ဖြစ်သည်။

## ကိုးကား 
* မြို့မကျောင်း စိန်ရတု (၁၉၂၀-၁၉၉၅) အထိမ်းအမှတ် စာစောင်နှင့် ဗဟိုပြခန်း မှတ်တမ်းဓာတ်ပုံ
* ရန်ကုန်တက္ကသိုလ် စိန်ရတု (၁၉၂၀-၁၉၉၅) အထိမ်းအမှတ် စာစောင်နှင့် ဗဟိုပြခန်း မှတ်တမ်းဓာတ်ပုံ

ကဏ္ဍ:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ)
ကဏ္ဍ:သက်ရှိထင်ရှားပုဂ္ဂိုလ်များ
ကဏ္ဍ:မြန်မာ သံအမတ်ကြီးများ
ကာကွယ်ရေးဦးစီးချုပ်(လေ)

**ကာကွယ်ရေးဦးစီးချုပ်(လေ)**သည် တပ်မတော်(လေ)၏ ပြန်တမ်းဝင်အရာရှိများကိုသာ ခန့်အပ်သော အဆင့်အမြင့်ဆုံးရာထူးဖြစ်ပြီး၊ အဆင့်သတ်မှတ်ချက်မှာ ဗိုလ်ချုပ်ကြီးဖြစ်သည်။ ဤရာထူးခန့်အပ်ခံရသည့် ဒုတိယဗိုလ်ချုပ်ကြီး အဆင့်ရှိသူ ပြန်တမ်းဝင် လေတပ်အရာရှိသည် ရာထူးအားလက်ခံရယူပြီး တစ်နှစ်အတွင်း ဗိုလ်ချုပ်ကြီးအဆင့်သို့ တိုးမြှင့်ခံရသည်။ လက်ရှိ ကာကွယ်ရေးဦးစီးချုပ်(လေ) ရာထူးတာဝန်ထမ်းဆောင်နေသူမှာ ဗိုလ်ချုပ်ကြီး ထွန်းအောင် ဖြစ်သည်။

## တာဝန်ထမ်းဆောင်ခဲ့သူများ စာရင်း 
## ကိုးကား 
ကဏ္ဍ:တပ်မတော်၏ စစ်ဘက်ရာထူးတာဝန်ခန့်အပ်မှုများ
-ကာကွယ်ရေးဦးစီးချုပ်
ခင်စန်းလှိုင်

**ဒေါ်ခင်စန်းလှိုင်** (၁၆ အောက်တိုဘ ၁၉၅၆ မွေးဖွား) သည် မြန်မာနိုင်ငံသား နိုင်ငံရေးသမားနှင့် ရှေ့နေတစ်ဦး ဖြစ်ပြီး လက်ရှိတွင် စစ်ကိုင်းတိုင်းဒေသကြီး ပုလဲမြို့နယ် မဲဆန္ဒနယ်ကိုယ်စားပြု ပြည်သူ့လွှတ်တော် ကိုယ်စားလှယ် ဖြစ်သည်။ ၁၉၉၀ ရွေးကောက်ပွဲတွင် ဝက်လက်မြို့နယ် မဲဆန္ဒနယ်မှ အရွေးခံခဲ့ရပြီး စစ်အစိုးရမှ ရွေးကောက်ပွဲ ရလဒ်ကို အသိအမတ် မပြုဘဲ ထောင် ၂၅ နှစ် ချမှတ်ခဲ့သည်။ သူမသည် လက်ပတောင်းတောင် ကြေးနီ စီမံကိန်း လှုပ်ရှားမှုကို ဦးဆောင်ခဲ့သည်။ ၂၀၁၂ ခုနှစ် ကြားဖြတ် ရွေးကောက်ပွဲတွင်လည်း စစ်ကိုင်းတိုင်းဒေသကြီး၊ ပုလဲမြို့နယ် မဲဆန္ဒနယ်ကိုယ်စားပြု ပြည်သူ့လွှတ်တော် ကိုယ်စားလှယ်အဖြစ် ဆောင်ရွက်ခဲ့သည်။

ဒေါ်ခင်စန်းလှိုင်သည် ဝက်လက် အစိုးရအထက်တန်းကျောင်းတွင် ပညာသင်ကြားခဲ့ပြီး ၁၉၈၂ ခုနှစ်တွင် ဥပဒေဘွဲ့ကို ရရှိခဲ့သည်။ ၁၉၈၅ ခုနှစ်တွင် တရားရုံးချုပ် ရှေ့နေအဖြစ် လုပ်ကိုင်ခဲ့သည်။

## ကိုးကား
ကဏ္ဍ:ပြည်သူ့လွှတ်တော် ကိုယ်စားလှယ်များ

ကဏ္ဍ:မြန်မာ့နိုင်ငံရေး အကျဉ်းသားများ
အဂ္ဂမဟာဂန္ထဝါစကပဏ္ဍိတ

**အဂ္ဂမဟာဂန္ထဝါစကပဏ္ဍိတဘွဲ့တံဆိပ်တော်** (; Agga Maha Ganthavaçaka Pandita Title)

**အဂ္ဂမဟာဂန္ထဝါစကပဏ္ဍိတ ဘွဲ့တံဆိပ်တော် ဂုဏ်အင်္ဂါအရည်အချင်း**

**               **(၁)     အနည်းဆုံး သိက္ခာဝါ(၃၀)ရှိခြင်း။

                  (၂)     သီလဝန္တဖြစ်ခြင်း။

                  (၃)     ဓမ္မာစရိယစာချတန်း အောင်မြင်ပြီးဖြစ်ခြင်း။

                  (၄)     စာချသက်တမ်း အနည်းဆုံး(၁၅)နှစ်ရှိခြင်း။

                  (၅)     တစ်နေ့တာပို့ချသော စာဝါများ၌ ဓမ္မာစရိယ စာမေးပွဲဆိုင်ရာ ကျမ်းစာများ၊ ပါဠိတော်၊ အဋ္ဌကထာ၊ ဋီကာကျမ်းများကို အနည်းဆုံး စာဝါ ၁ ဝါ ပို့ချဆဲဖြစ်ခြင်း။

                  (၆)     တစ်နေ့တာပို့ချသော ဓမ္မာစရိယစာဝါများ၌ စုစုပေါင်း စာလိုက်သံဃာ မြို့ကြီး များတွင် အပါး ၃၀ ရှိ၍ မြို့ငယ်များနှင့် ကျေးရွာကြီးများတွင် စာလိုက်သံဃာ ၁၅ ပါးရှိခြင်း။

                  (၇)     သံဃာ့အဖွဲ့အစည်းအဆင့်ဆင့်အား ဆန့်ကျင်ဘက် မပြုသူဖြစ်ခြင်း။

                  (၈)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။

         (င)     **မဟာဂန္ထဝါစကပဏ္ဍိတ ဘွဲ့တံဆိပ်တော် ဂု**
မဟာဂန္ထဝါစကပဏ္ဍိတ

**မဟာဂန္ထဝါစကပဏ္ဍိတဘွဲ့တံဆိပ်တော်** (; Maha Gandavaçaka Pandita Title)

**မဟာဂန္ထဝါစကပဏ္ဍိတ ဘွဲ့တံဆိပ်တော် ဂုဏ်အင်္ဂါအရည်အချင်း**

**               **(၁)     အနည်းဆုံးသိက္ခာဝါ (၂၀)ရှိခြင်း။

                  (၂)     သီလဝန္တဖြစ်ခြင်း။

                  (၃)     ဓမ္မာစရိယစာချတန်း အောင်မြင်ပြီးဖြစ်ခြင်း။

                  (၄)     စာချသက်တမ်း အနည်းဆုံး(၁၀)နှစ်ရှိခြင်း။

                  (၅)     ပထမကြီးတန်းအဆင့် ကျမ်းစာများကို ကျွမ်းကျင်စွာ ပို့ချဆဲဖြစ်ခြင်း။

                  (၆)     မြို့ကြီးများတွင် တစ်နေ့တာပို့ချသော စာဝါများ၌ စုစုပေါင်း စာလိုက်သံဃာ အပါး ၄၀ ရှိ၍ မြို့ငယ်များနှင့် ကျေးရွာကြီးများတွင် အနည်းဆုံး ၂၅ ပါး ရှိခြင်း။

                  (၇)     သံဃာ့အဖွဲ့အစည်းအဆင့်ဆင့်အား ဆန့်ကျင်ဘက် မပြုသူဖြစ်ခြင်း။

                  (၈)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။
ဂန္ထဝါစကပဏ္ဍိတ

**ဂန္ထဝါစကပဏ္ဍိတဘွဲ့တံဆိပ်တော်** ()

**ဂန္ထဝါစကပဏ္ဍိတ ဘွဲ့တံဆိပ်တော် ဂုဏ်အင်္ဂါအရည်အချင်း**

**               **(၁)     အနည်းဆုံး သိက္ခာဝါ(၁၀)ဝါရှိခြင်း။

                  (၂)     သီလဝန္တဖြစ်ခြင်း။

                  (၃)     ပထမကြီးတန်း အောင်မြင်ပြီးဖြစ်ခြင်း။

                  (၄)     စာချသက်တမ်း အနည်းဆုံး(၅)နှစ်ရှိခြင်း။

                  (၅)     ပထမလတ်တန်းနှင့် ပထမငယ်တန်းဆိုင်ရာ ကျမ်းစာများကို ကျွမ်းကျင်စွာ ပို့ချဆဲဖြစ်ခြင်း။

                  (၆)     မြို့ကြီးများတွင် တစ်နေ့တာပို့ချသော စာဝါများ၌ စုစုပေါင်း စာလိုက်သံဃာ အပါး ၂၀ ရှိ၍ မြို့ငယ်များနှင့် ကျေးရွာကြီးများတွင် အနည်းဆုံး ၁၅ ပါး ရှိခြင်း၊ ကျေးရွာများတွင် အနည်းဆုံး ၁၀ ပါးရှိခြင်း။

                  (၇)     သံဃာ့အဖွဲ့အစည်းအဆင့်ဆင့်အား ဆန့်ကျင်ဘက် မပြုသူဖြစ်ခြင်း။

                  (၈)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။
အဘိဓဇအဂ္ဂမဟာသဒ္ဓမ္မဇောတိက

**အဘိဓဇအဂ္ဂမဟာသဒ္ဓမ္မဇောတိက ဘွဲ့တံဆိပ်တော်** (; Abhidhaja Agga Maha Saddhammajotika Title)သည် မြန်မာနိုင်ငံတော် အစိုးရက ဆပ်ကပ်လှူဒါန်းသော သာသနာပြု(အဆင့်မြင့်)ဘွဲ့တံဆိပ်တော်ဖြစ်သည်။ ၁၉၉၁-ခုနှစ်ရောက်မှသာ အသစ်ပြဋ္ဌာန်းပြီး ဆပ်ကပ်ခဲ့ခြင်းဖြစ်သည်။ ၁၉၉၁ မှ ၂၀၂၅ အထိ ပြည်တွင်းမှ ၁၅၃ ပါး၊ ပြည်ပမှ ၁၃ ပါး၊ စုစုပေါင်းဆရာတော် ၁၆၆ ပါးအား ဆက်ကပ်ခဲ့ပြီး ဖြစ်သည်။

## ဘွဲ့တံဆိပ်တော် ဂုဏ်အင်္ဂါအရည်အချင်း 
# အဂ္ဂမဟာသဒ္ဓမ္မဇောတိကဓဇ ဘွဲ့တံဆိပ်တော် ဆက်ကပ်ခံရပြီး ဖြစ်ခြင်း။
# အနည်းဆုံးသက်တော် နှစ်(၈၀)ရှိခြင်း။
# သာသနာ့ဝန်ထမ်းဖြစ်ခြင်း။
# သာသနာပြုလုပ်ငန်းများကို အနည်းဆုံး နှစ်(၃၀)ကြာ ဆောင်ရွက်ခဲ့ခြင်း (သို့မဟုတ်) ဗုဒ္ဓသာသနာတော် ထွန်းကားပြန့်ပွားရေးအတွက် ထူးခြားစွာ ဆောင်ရွက်တော်မူခြင်း။
# သီလဂုဏ်၊ သမာဓိဂုဏ်၊ ပညာဂုဏ်ကြီးမားခြင်းကြောင့် အများပြည်သူတို့၏ ကြည်ညိုလေးစားမှုခံရခြင်း။
# သံဃာ့အဖွဲ့အစည်းအဆင့်ဆင့်အား ဆန့်ကျင်ဘက်မပြုသူ ဖြစ်ခြင်း။

: ***မှတ်ချက်**။ ။ ပြည်ပဘွဲ့ခံ ဆရာတော်များအတွက် အမှတ်စဉ်(၁)ဂုဏ်အင်္ဂါကို လျော့ပေါ့ စဉ်းစားနိုင်သည်။*
## ခုနှစ်အလိုက် ဘွဲ့တံဆိပ်တော် အလှူခံရရှိတော်မူသည့် ဆရာတော်ကြီးများ 
### ၂၀၂၆ ခုနှစ် 
### ၂၀၂၅ ခုနှစ် 
အမှတ်စဉ်(၁)နှင့် (၇) ဆရာတော်ကြီးများသည် အခမ်းအနားသို့ မကြွရောက်နိုင်သောကြောင့် ဘွဲ့တံဆိပ်တော်နှင့် အဆောင်အယောင်တို့အား ကျောင်းတိုက်သို့အရောက် ပို့ဆောင်ဆပ်ကပ်ခဲ့ပါသည်။

### ၂၀၂၄ ခုနှစ် 
အမှတ်စဉ်(၅)ဆရာတော်ကြီးသည် အခမ်းအနားသို့ မကြွရောက်နိုင်သောကြောင့် ဘွဲ့တံဆိပ်တော်နှင့် အဆောင်အယောင်တို့အား ကျောင်းတိုက်သို့အရောက် ပို့ဆောင်ဆပ်ကပ်ခဲ့ပါသည်။

### ၂၀၂၃ ခုနှစ် 
အမှတ်စဉ်(၁) မှ (၅) အထိဆရာတော်ကြီးများသည် ဘဝနတ်ထံ ပြန်လွန်တော်မူပြီးမှ ဘွဲ့တံဆိပ်တော် ကြေညာခြင်းခံခဲ့ရပါသည်။ 

### ၂၀၂၂ ခုနှစ် 
အမှတ်စဉ်(၇)၊ (၈)ဆရာတော်ကြီးများသည် အခမ်းအနားသို့ မကြွရောက်နိုင်သောကြောင့် ဘွဲ့တံဆိပ်တော်နှင့် အဆောင်အယောင်တို့အား ကျောင်းတိုက်သို့အရောက် ပို့ဆောင်ဆပ်ကပ်ခဲ့ပါသည်။

### ၂၀၂၁ ခုနှစ် 
အမှတ်စဉ်(၁)၊ (၂)၊ (၅)၊ (၇)၊ (၉)ဆရာတော်ကြီးများသည် အခမ်းအနားသို့ မကြွရောက်နိုင်သောကြောင့် ဘွဲ့တံဆိပ်တော်နှင့် အဆောင်အယောင်တို့အား ကျောင်းတိုက်သို့အရောက် ပို့ဆောင်ဆပ်ကပ်ခဲ့ပါသည်။

### ၂၀၂၀ ပြည့်နှစ် 
အမှတ်စဉ်(၇)ဆရာတော်ကြီးသည် အခမ်းအနားသို့ မကြွရောက်နိုင်သောကြောင့် ဘွဲ့တံဆိပ်တော်နှင့် အဆောင်အယောင်တို့အား ကျောင်းတိုက်သို့အရောက် ပို့ဆောင်ဆပ်ကပ်ခဲ့ပါသည်။

### ၂၀၁၉ ခုနှစ် 
### ၂၀၁၈ ခုနှစ် 
### ၂၀၁၇ ခုနှစ် 
### ၂၀၁၆ ခုနှစ် 
### ၂၀၁၅ ခုနှစ် 
### ၂၀၁၄ ခုနှစ် 
### ၂၀၁၃ ခုနှစ် 
### ၂၀၁၂ ခုနှစ် 
### ၂၀၁၁ ခုနှစ် 
အမှတ်စဉ်(၁)ဆရာတော်ကြီးသည် အခမ်းအနားသို့ မကြွရောက်နိုင်သောကြောင့် ဘွဲ့တံဆိပ်တော်နှင့် အဆောင်အယောင်တို့အား ကျောင်းတိုက်သို့အရောက် ပို့ဆောင်ဆပ်ကပ်ခဲ့ပါသည်။

### ၂၀၁၀ ပြည့်နှစ် 
### ၂၀၀၉ ခုနှစ် 
အမှတ်စဉ်(၂) ဆရာတော်ကြီးသည် နောင်အခါ အပြည်ပြည်ဆိုင်ရာထေရဝါဒဗုဒ္ဓသာသနာပြုတက္ကသိုလ်မှ အနားယူခဲ့ပါသည်။

### ၂၀၀၈ ခုနှစ် 
### ၂၀၀၇ ခုနှစ် 
### ၂၀၀၆ ခုနှစ် 
### ၂၀၀၅ ခုနှစ် 
### ၂၀၀၄ ခုနှစ် 
### ၂၀၀၃ ခုနှစ် 
### ၂၀၀၂ ခုနှစ် 
### ၂၀၀၁ ခုနှစ် 
### ၂၀၀၀ ပြည့်နှစ် 
### ၁၉၉၉ ခုနှစ် 
### ၁၉၉၈ ခုနှစ် 
### ၁၉၉၇ ခုနှစ် 
### ၁၉၉၆ ခုနှစ် 
### ၁၉၉၅ ခုနှစ် 
### ၁၉၉၄ ခုနှစ် 
### ၁၉၉၃ ခုနှစ် 
### ၁၉၉၁-၂ ခုနှစ် 
ကဏ္ဍ:ဗုဒ္ဓဘာသာ ဘွဲ့တံဆိပ်တော်များ
မဟာသဒ္ဓမ္မဇောတိကဓဇ

**မဟာသဒ္ဓမ္မဇောတိကဓဇဘွဲ့တံဆိပ်တော်** (အင်္ဂလိပ် ပါဠိ : **Maha Saddhammajotikadhaja **) 
သည် နိုင်ငံတော်မှ ဆပ်ကပ်သော သာသနာပြုဆိုင်ရာ ဘွဲ့တံဆိပ်တစ်မျိုးဖြစ်သည်။

**မဟာသဒ္ဓမ္မဇောတိကဓဇ ဘွဲ့တံဆိပ်တော် ဂုဏ်အင်္ဂါအရည်အချင်း**

               (၁)     အနည်းဆုံးသက်တော် နှစ်(၄၀)ရှိခြင်း။

               (၂)     သီလဝန္တဖြစ်ခြင်း။

               (၃)     သာသနာပြုလုပ်ငန်းများကို အနည်းဆုံး (၁၀) နှစ် ဆောင်ရွက်ခဲ့ခြင်း။

                  (၄)     စာပေသင်ကြားပေးခြင်းဖြင့် ဖြစ်စေ၊ တရားဟောကြားခြင်းဖြင့် ဖြစ်စေ၊ အခြားနည်းဖြင့် ဖြစ်စေ ဗုဒ္ဓသာသနာနုဂ္ဂဟဝင် အနည်းဆုံးဦးရေ ၇၅ ဦးရရှိအောင် စီမံဆောင်ရွက်ခဲ့ခြင်း။ (သို့မဟုတ်) ဗုဒ္ဓသာသနာထွန်းကားမှုအားနည်းသောဒေသ များ၌ (၁၅)နှစ် သာသနာပြုခဲ့ခြင်း။ (သို့မဟုတ်) သာသနာတော်အား ကျေးဇူး များသော ဗုဒ္ဓဘာသာဆိုင်ရာ စာပေကျမ်းဂန်အနည်းဆုံး ၈ အုပ်ကို ရေးသား ရိုက်နှိပ်ထုတ်ဝေခဲ့ခြင်း။ (သို့မဟုတ်) အခြေခံဗုဒ္ဓဘာသာသင်တန်း (သို့မဟုတ်) ဘုန်းတော်ကြီးသင်ပညာရေး အနည်းဆုံး (၁၀)နှစ် သင်ကြားပေးခဲ့ခြင်း။ (သို့မဟုတ်) ဘုရားစေတီ တည်ထားကိုးကွယ်ခြင်း၊ သာသနိကအဆောက်အဦများ တည်ဆောက် ပြုပြင်မွမ်းမံခြင်းနှင့် ပရဟိတလုပ်ငန်းများ ထူးခြားစွာ ဆောင်ရွက်ခဲ့ခြင်း။

                  (၅)     သံဃာ့အဖွဲ့အစည်းအဆင့်ဆင့်အား ဆန့်ကျင်ဘက်မပြုသူ ဖြစ်ခြင်း။

                  (၆)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။

**                မှတ်ချက်**။   ပြည်ပဘွဲ့ခံများအတွက် ထေရဝါဒဖြစ်စေ၊ မဟာယာနဖြစ်စေ၊ ဗုဒ္ဓဘာသာဂိုဏ်းတစ်ခု၏ အကြီးအကဲဖြစ်သူ (သို့မဟုတ်) ဗုဒ္ဓဘာသာအသင်းအဖွဲ့ကြီး တစ်ခု၏ ဥက္ကဋ္ဌဖြစ်သူ (သို့မဟုတ်) ဗုဒ္ဓသာသနာပြုလုပ်ငန်းများကို စွမ်းစွမ်းတမံ ဆောင်ရွက်ခဲ့သူဖြစ်ပါက ဂုဏ်အင်္ဂါအရည်အချင်းများကို လျော့ပေါ့စဉ်းစားနိုင်သည်။ 

## ကိုးကား
သဒ္ဓမ္မဇောတိကဓဇ

**သဒ္ဓမ္မဇောတိကဓဇဘွဲ့တံဆိပ်တော်** (အင်္ဂလိပ် ပါဠိ : **Saddhammajotikadhaja **) 
သည် နိုင်ငံတော်မှ ဆပ်ကပ်သော သာသနာပြုဆိုင်ရာ ဘွဲ့တံဆိပ်တစ်မျိုးဖြစ်သည်။

**သဒ္ဓမ္မဇောတိကဓဇ ဘွဲ့တံဆိပ်တော် ဂုဏ်အင်္ဂါအရည်အချင်း**

                  (၁)     အနည်းဆုံးသက်တော် နှစ်(၃၀)ရှိခြင်း။

                  (၂)     သီလဝန္တဖြစ်ခြင်း။

                  (၃)     သာသနာပြုလုပ်ငန်းများကို အနည်းဆုံး (၅) နှစ် ဆောင်ရွက်ခဲ့ခြင်း။

                  (၄)     စာပေသင်ကြားပေးခြင်းဖြင့် ဖြစ်စေ၊ တရားဟောကြားခြင်းဖြင့် ဖြစ်စေ၊ အခြားနည်းဖြင့် ဖြစ်စေ ဗုဒ္ဓသာသနာနုဂ္ဂဟဝင် အနည်းဆုံးဦးရေ ၅၀ ရရှိအောင် စီမံဆောင်ရွက်ခဲ့ခြင်း။ (သို့မဟုတ်) ဗုဒ္ဓသာသနာထွန်းကားမှုအားနည်းသော ဒေသများ၌ (၁၀)နှစ် သာသနာပြုခဲ့ခြင်း။(သို့မဟုတ်) သာသနာတော်အားကျေးဇူး များသော ဗုဒ္ဓဘာသာဆိုင်ရာ စာပေကျမ်းဂန် အနည်းဆုံး ၆ အုပ်ကို ရေးသား ရိုက်နှိပ်ထုတ်ဝေခဲ့ခြင်း။ (သို့မဟုတ်)အခြေခံဗုဒ္ဓဘာသာသင်တန်း (သို့မဟုတ်) ဘုန်းတော်ကြီးသင်ပညာရေး အနည်းဆုံး (၅)နှစ် သင်ကြားပေးခဲ့ခြင်း။(သို့မဟုတ်) ဘုရားစေတီ တည်ထားကိုးကွယ်ခြင်း၊ သာသနိကအဆောက်အဦများ တည်ဆောက် ပြုပြင်မွမ်းမံခြင်းနှင့် ပရဟိတလုပ်ငန်းများ ထူးခြားစွာ ဆောင်ရွက်ခဲ့ခြင်း။

                  (၅)     သံဃာ့အဖွဲ့အစည်းအဆင့်ဆင့်အား ဆန့်ကျင်ဘက်မပြုသူ ဖြစ်ခြင်း။

                  (၆)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။

                  **မှတ်ချက်**။   ပြည်ပဘွဲ့ခံများအတွက် ထေရဝါဒဖြစ်စေ၊ မဟာယာနဖြစ်စေ၊ ဗုဒ္ဓဘာသာ ဂိုဏ်းတစ်ခု၏အကြီးအကဲဖြစ်သူ (သို့မဟုတ်) ဗုဒ္ဓဘာသာအသင်းအဖွဲ့ကြီး တစ်ခု၏ ဥက္ကဋ္ဌဖြစ်သူ (သို့မဟုတ်) ဗုဒ္ဓသာသနာပြုလုပ်ငန်းများကို စွမ်းစွမ်းတမံ ဆောင်ရွက်ခဲ့သူဖြစ်ပါက ဂုဏ်အင်္ဂါအရည်အချင်းများကို လျော့ပေါ့စဉ်းစားနိုင်သည်။
## ကိုးကား
မဟာကမ္မဋ္ဌာနာစရိယဘွဲ့တံဆိပ်တော်

**မဟာကမ္မဋ္ဌာနာစရိယဘွဲ့တံဆိပ်တော်** (; Maha Kammathanasariya Title)

 

**မဟာကမ္မဋ္ဌာနာစရိယ ဘွဲ့တံဆိပ်တော် ဂုဏ်အင်္ဂါအရည်အချင်း**

               (၁)     သက်တော်နှစ်(၄၀)ရှိခြင်း။

               (၂)     သီလဝန္တဖြစ်ခြင်း။

               (၃)     ကမ္မဋ္ဌာန်းရိပ်သာတစ်ခုကို ကြီးကြပ်ကွပ်ကဲ အုပ်ချုပ်လျက် အနည်းဆုံး (၁၀)နှစ် ကမ္မဋ္ဌာန်း ပြသခဲ့ခြင်း။

               (၄)     ဓမ္မာစရိယစာချတန်း အောင်မြင်ခြင်း (သို့မဟုတ်) ပိဋကကျမ်းစာများ သင်ယူဖူးခြင်း။

               (၅)     ထေရဝါဒပါဠိ၊ ပိဋကတော်လာ ကမ္မဋ္ဌာန်းနည်းများကိုသာ ပြသခြင်း။

               (၆)     ဗုဒ္ဓဂိုဏ်း၊ ဓမ္မဂိုဏ်း၊ သံဃာ့ဂိုဏ်း၊ ရာဇဂိုဏ်း ကင်းလွတ်စွာ ဟောပြောပြသခြင်း။

               (၇)     ကမ္မဋ္ဌာန်းရိပ်သာတွင် တစ်နှစ်အတွင်း တရားအားထုတ်သော ယောဂီဦးရေ ၅၀၀ အထက်ရှိခြင်း။

               (၈)     သံဃာ့အဖွဲ့အစည်းအဆင့်ဆင့်အား  ဆန့်ကျင်ဘက်မပြုသူ ဖြစ်ခြင်း။

               (၉)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။
မဟာသီရိသုဓမ္မမဏိဇောတဓရဘွဲ့တံဆိပ်

**မဟာသီရိသုဓမ္မမဏိဇောတဓရဘွဲ့တံဆိပ်** (; Maha Sirisudhamma Manijotadhara Title)
အဂ္ဂမဟာသီရိသုဓမ္မမဏိဇောတဓရဘွဲ့တံဆိပ်

**အဂ္ဂမဟာသီရိသုဓမ္မမဏိဇောတဓရဘွဲ့တံဆိပ်** (; Agga Maha Sirisudhamma Manijotadhara Title)

 

**အဂ္ဂမဟာသီရိသုဓမ္မမဏိဇောတဓရ ဘွဲ့တံဆိပ် ဂုဏ်အင်္ဂါအရည်အချင်း**

                  (၁)     ဥပါသကာဂုဏ်ရည်(၁၀)ပါးကို စောင့်ထိန်းသူဖြစ်ခြင်း။

                  (၂)     ရှင်သာမဏေ အပါး ၃၀၀ နှင့်အထက် တစ်ဦးတည်းဒါယကာခံ၍ ရှင်ပြုပေးခြင်း။

                  (၃)     ရှင်သာမဏေအပါး ၃၀ ကို တစ်ဦးတည်းဒါယကာခံ၍ ရဟန်းခံပေးပြီး ပစ္စည်းလေးပါးထောက်ပံ့ပေးလျက်ရှိခြင်း။

                  (၄)     ဗုဒ္ဓသာသနာ ထွန်းကားမှုအားနည်းသော ဒေသများတွင် ဘုရား၊ ပုထိုး၊ စေတီ၊ သိမ်၊ ကျောင်း၊ ဇရပ်၊ ရေတွင်း၊ ရေကန်၊ သာသနိကအဆောက်အဦများ အသစ်တည်ဆောက် လှူဒါန်းခြင်း၊ ပြုပြင်မွမ်းမံခြင်းတို့ကို ကျပ်သိန်း ၃၀၀ အထက် လှူဒါန်းခဲ့ခြင်း။

                  (၅)     ပရိယတ္တိတက္ကသိုလ်၊ ပရိယတ္တိစာသင်တိုက်တို့တွင် ထာ၀ရငွေပဒေသာပင်၊ ပစ္စည်းလေးပါးနှင့် သာသနိကအဆောက်အဦတို့အတွက် ကျပ်သိန်း ၃၀၀ အထက် လှူဒါန်းခဲ့ခြင်း။

                  (၆)     ပြစ်ဒဏ်ကျခံခဲ့ဖူးသူ မဖြစ်ခြင်း။

                  (၇)     တည်ဆဲဥပဒေများနှင့်အညီ လိုက်နာနေထိုင်သူ ဖြစ်ခြင်း။

                  (၈)     သမ္မာအာဇီဝလုပ်ငန်းဖြင့် အသက်မွေးဝမ်းကျောင်းပြုသူ ဖြစ်ခြင်း။

                  (၉)     ရှင်ပြုခြင်း၊ ရဟန်းခံခြင်း၊ ဗုဒ္ဓသာသနာ ထွန်းကားမှုအားနည်းသောဒေသများသို့ လှူဒါန်းခြင်း၊ ပရိယတ္တိစာသင်တိုက်များသို့ လှူဒါန်းခြင်းအပါအဝင် အခြား သာသနာရေးဆိုင်ရာကိစ္စရပ်များတွင် လှူဒါန်းခြင်းစသည့် လှူဒါန်းငွေ စုစုပေါင်းသည် ကျပ်သိန်း ၅၀၀၀ အထက် ရှိခြင်း။
ဓမ္မကထိကဗဟုဇနဟိတဓရ

**ဓမ္မကထိကဗဟုဇနဟိတဓရဘွဲ့တံဆိပ်တော်** (; Dhamma Kathika Bahujanahitadhara Title)

## ဘွဲ့တံဆိပ်တော် ဂုဏ်အင်္ဂါအရည်အချင်း 
# အနည်းဆုံး သိက္ခာဝါ(၂၀)ရှိခြင်း။
# သီလဝန္တဖြစ်ခြင်း။
# ဓမ္မာစရိယစာချတန်း အောင်မြင်ပြီးဖြစ်ခြင်း။
# အနည်းဆုံး(၁၀)နှစ် နယ်လှည့်တရားဟောကြားခဲ့ခြင်း။
# သက်ဆိုင်ရာဒေသအတွင်း တရားဟောကြားမှု ထင်ရှားကျော်ကြားခြင်း။
# ထေရဝါဒပိဋကကျမ်းစာများနှင့်လျော်ညီစွာ နယ်လှည့်ဟောကြားနေခြင်း။
# ဗုဒ္ဓဂိုဏ်း၊ ဓမ္မဂိုဏ်း၊ သံဃာ့ဂိုဏ်း၊ ရာဇဂိုဏ်း ကင်းလွတ်စွာ ဟောပြောခြင်း။
# သံဃာ့အဖွဲ့အစည်းအဆင့်ဆင့်အား ဆန့်ကျင်ဘက် မပြုသူဖြစ်ခြင်း။
# ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။

## ခုနှစ်အလိုက် ဘွဲ့တံဆိပ်တော် အလှူခံရရှိတော်မူသည့် ဆရာတော်ကြီးများ 
### ၂၀၂၅ ခုနှစ် 
### ၂၀၂၄ ခုနှစ် 
### ၂၀၂၃ ခုနှစ် 
### ၂၀၂၂ ခုနှစ် 
### ၂၀၂၁ ခုနှစ် 
### ၂၀၂၀ ပြည့်နှစ် 
### ၂၀၁၉ ခုနှစ် 
### ၂၀၁၈ ခုနှစ် 
### ၂၀၁၇ ခုနှစ် 
### ၂၀၁၆ ခုနှစ် 
### ၂၀၁၅ ခုနှစ် 
### ၂၀၁၄ ခုနှစ် 
### ၂၀၁၃ ခုနှစ် 
### ၂၀၁၂ ခုနှစ် 
### ၂၀၁၁ ခုနှစ် 
### ၂၀၁၀ ပြည့်နှစ် 
### ၂၀၀၉ ခုနှစ် 
အမှတ်စဉ်(၂)ဆရာတော်သည် ၂၀၁၄ ခုနှစ်တွင် လူဝတ်လဲခဲ့သည်။ လူအမည် ဦးစိုးမြင့်ဖြစ်သည်။

### ၂၀၀၈ ခုနှစ် 
### ၂၀၀၇ ခုနှစ် 
### ၂၀၀၆ ခုနှစ် 
### ၂၀၀၅ ခုနှစ် 
### ၂၀၀၄ ခုနှစ် 
### ၂၀၀၃ ခုနှစ် 
### ၂၀၀၂ ခုနှစ် 
### ၂၀၀၁ ခုနှစ် 
### ၂၀၀၀ ပြည့်နှစ် 
### ၁၉၉၉ ခုနှစ် 
### ၁၉၉၈ ခုနှစ် 
### ၁၉၉၇ ခုနှစ် 
### ၁၉၉၆ ခုနှစ် 
### ၁၉၉၅ ခုနှစ် 
### ၁၉၉၄ ခုနှစ် 
### ၁၉၉၃ ခုနှစ် 
### ၁၉၉၁-၂ ခုနှစ်
ကမ္ဘာ့ ထုတ်ဖော်ပြောဆိုနိုင်ခွင့် ညွှန်းကိန်း

**ကမ္ဘာ့ ထုတ်ဖော်ပြောဆိုနိုင်ခွင့် ညွှန်းကိန်း** ဆိုသည်မှာ နယ်စည်းမခြား သတင်းထောက်များအဖွဲ့၏ နှစ်စဉ် ကမ္ဘာ့နိုင်ငံများတွင် ရေးသားထုတ်ဖော်ပြောဆိုခွင့်များ မည်မျှတိုးတက်လာပုံကို ယမန်နှစ် ကိန်းဂဏန်းများနှင့် နှိုင်းယှဉ်ကာ အမှတ်ပေးသည့် ပုံစံမျိုးဖြစ်သည်။ အမှတ်အနည်းဆုံးရရှိသည့်နိုင်ငံသည် လွတ်လပ်ခွင့်အများဆုံးရရှိသည့် နိုင်ငံများဖြစ်သည်။ နယ်စည်းမခြား သတင်းထောက်များအဖွဲ့သည် သတင်းထုတ်ဖော်ရေးသားပြောဆိုနိုင်ခွင့်ကိုသာ ဦးစားပေးနှိုင်းယှဉ်လေ့ရှိပြီး၊ သတင်းများ၏ အရည်အသွေးကို လေ့လာကာ အမှတ်ပေးခြင်းမျိုးမဟုတ်ပေ။

သတင်းမီဒီယာ လွတ်လပ်ခွင့်နှင့် ပတ်သက်၍ အမြဲထိပ်ဆုံးတွင်ရှိနေခဲ့ကြသည့် ဥရောပတိုက်မှ ဖင်လန်၊ နယ်သာလန် နှင့် နော်ဝေ နိုင်ငံတို့သည် ကမ္ဘာ့ ထုတ်ဖော်ပြောဆိုနိုင်ခွင့် ညွှန်းကိန်း ၂၀၁၃၌ နံပါတ် ၁၊ ၂ နှင့် ၃ နေရာများ၌ ထိပ်ဆုံးအဖြစ် နေရာယူခဲ့ကြသည်။ လွတ်လပ်ခွင့်အရှိဆုံးနိုင်ငံများမှ အဆိုးဆုံးနိုင်ငံများအထိ ကမ္ဘာ့နိုင်ငံပေါင်း ၁၇၉ နိုင်ငံအား အစဉ်လိုက်ဖော်ပြထားရာတွင် မြန်မာနိုင်ငံသည် အဆင့် ၁၅၁ နေရာ၌ ရရှိခဲ့ပြီး၊ ၂၀၁၂ခုနှစ်၌ ရရှိခဲ့သည့် အဆင့် ၁၆၉ နှင့် ယှဉ်ကြည့်ပါမူ ၁၈နေရာ မြင့်တက်လာခဲ့သည်။

## ညွန်းကိန်းဇယား
**Color key:**
:

**မှတ်စု**

## ကိုးကား
အဂ္ဂမဟာကမ္မဋ္ဌာနာစရိယဘွဲ့တံဆိပ်တော်

**အဂ္ဂမဟာကမ္မဋ္ဌာနာစရိယဘွဲ့တံဆိပ်တော်** (; ) သည် မြန်မာနိုင်ငံက ပေးအပ်သော အဆင့်အမြင့်ဆုံး တရားပြဘွဲ့တံဆိပ်တော်တစ်ခု ဖြစ်သည်။ 

## အဂ္ဂမဟာကမ္မဋ္ဌာနာစရိယ ဘွဲ့တံဆိပ်တော် ဂုဏ်အင်္ဂါအရည်အချင်း 
# သက်တော်နှစ်(၅၀)ရှိခြင်း။
# သီလဝန္တဖြစ်ခြင်း။
# ကမ္မဋ္ဌာန်းရိပ်သာတစ်ခုကို ကြီးကြပ်ကွပ်ကဲ အုပ်ချုပ်လျက် အနည်းဆုံး (၁၅)နှစ်ကမ္မဋ္ဌာန်းပြသခဲ့ခြင်း။
# ဓမ္မာစရိယစာချတန်း အောင်မြင်ခြင်း (သို့မဟုတ်) ပိဋကကျမ်းစာများ သင်ယူဖူးခြင်း။
# ထေရဝါဒပါဠိ၊ ပိဋကတော်လာ ကမ္မဋ္ဌာန်းနည်းများကိုသာ ပြသခြင်း။
# ဗုဒ္ဓဂိုဏ်း၊ ဓမ္မဂိုဏ်း၊ သံဃာ့ဂိုဏ်း၊ ရာဇဂိုဏ်း ကင်းလွတ်စွာ ဟောပြောပြသခြင်း။
# ကမ္မဋ္ဌာန်းရိပ်သာတွင် တစ်နှစ်အတွင်း တရားအားထုတ်သော ယောဂီဦးရေ ၁၀၀၀ အထက်ရှိခြင်း။
# သံဃာ့အဖွဲ့အစည်းအဆင့်ဆင့်အား  ဆန့်ကျင်ဘက်မပြုသူ ဖြစ်ခြင်း။
# ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။

## ခုနှစ်အလိုက် ဘွဲ့တံဆိပ်တော် အလှူခံရရှိတော်မူသည့် ဆရာတော်ကြီးများ 
###### ၂၀၂၅ 
###### ၂၀၂၄ 
###### ၂၀၂၃ 
###### ၂၀၂၂ 
###### ၂၀၂၁ 
###### ၂၀၂၀ 
###### ၂၀၁၉ 
###### ၂၀၁၈ 
###### ၂၀၁၇ 
###### ၂၀၁၆ 
###### ၂၀၁၅ 
###### ၂၀၁၄ 
###### ၂၀၁၃ 
###### ၂၀၁၂ 
အဂ္ဂမဟာကမ္မဋ္ဌာနာစရိယ ဘွဲ့တံဆိပ်တော်ရဆရာတော် မရှိပါ။

###### ၂၀၁၁ 
###### ၂၀၁၀ 
###### ၂၀၀၉ 
###### ၂၀၀၈ 
###### ၂၀၀၇ 
###### ၂၀၀၆ 
###### ၂၀၀၅ 
###### ၂၀၀၄ 
###### ၂၀၀၃ 
###### ၂၀၀၂ 
###### ၂၀၀၁ 
###### ၂၀၀၀ 
###### ၁၉၉၉ 
###### ၁၉၉၈ 
###### ၁၉၉၇ 
###### ၁၉၉၆ 
###### ၁၉၉၅ 
###### ၁၉၉၄ 
###### ၁၉၉၃ 
###### ၁၉၉၁-၂ 
## ကိုးကား
လှဖေ (နိုင်ငံရေးသမား)

**ဦးလှဖေ** သည် မော်လမြိုင်ကျွန်း မြို့နယ် မဲဆန္ဒနယ် အမှတ် (၁) တွင် အမျိုးသား ဒီမိုကရေစီ အဖွဲ့ချုပ်အား ကိုယ်စားပြု၍ ဝင်ရောက် ယှဉ်ပြိုင် ခဲ့ရာ ခိုင်လုံမဲ (၂၄၉၆၀) မဲ၊ စုစုပေါင်း မဲ ရာခိုင်နှုန်း (၅၃.၀၃) ဖြင့် ရွေးချယ် တင်မြှောက်ခြင်း ခံခဲ့ ရသည်။ အဖ ဦးမောင်ဆိုင် (ရုပ်ရှင်ရုံ မန်နေဂျာ)၊ အမိ ဒေါ်အုန်းသင် တို့မှ ၁၉၂၇ ခုနှစ်၊ ဇန်နဝါရီလ (၁၉) ရက်နေ့တွင် မွေးဖွား ခဲ့သည်။ ဦးလှဖေသည် မော်လမြိုင်ကျွန်းမြို့ ဦးမောင်ထွေး အထက်တန်းကျောင်းနှင့် ရန်ကုန်မြို့မ အထက်တန်းကျောင်း  တို့တွင် (၁၀) တန်း အထိ ပညာ သင်ကြား ခဲ့သည်။

ကျောင်းသား သမဂ္ဂနှင့် ကျောင်းသား သံမဏိတပ်ဖွဲ့ ဌာနမှူး၊ မြောင်းမြ ခရိုင် ကျောင်းသား သမဂ္ဂ အလုပ်အမှုဆောင် ဖြစ်ခဲ့ပြီး၊ ကျောင်းသား သပိတ်နှင့် ဗမာ့ လွတ်လပ်ရေး အတွက် အင်္ဂလိပ် နယ်ချဲ့ ဆန့်ကျင်ရေး တိုက်ပွဲ များတွင် ဒို့ဗမာ အစည်းအရုံး၊ လက်ရုံး တပ်များနှင့် ပူးပေါင်း ဆောင်ရွက် ခဲ့သည်။ ၁၉၄၂ ခုနှစ်မှ ၁၉၄၅ ခုနှစ် အတွင်း မော်လမြိုင်ကျွန်းမြို့၊ မီးသတ် အစည်းအရုံးတွင် ပါဝင်ခဲ့ရင်း ဖက်ဆစ် ဂျပန်များကို တော်လှန်ရန် မြေအောက် တော်လှန်ရေး အတွက် ပြည်သူ့ အရေးတော်ပုံ ပါတီ အတွင်းရေးမှူးအဖြစ် တာဝန် ထမ်းဆောင် ခဲ့သည်။ ၁၉၄၆ ခုနှစ်မှ ၁၉၅၈ ခုနှစ် အတွင်း မော်လမြိုင်ကျွန်း မြို့နယ် ဗမာပြည် ဆိုရှယ်လစ် ပါတီနှင့် ဗမာ နိုင်ငံလုံး ဆိုင်ရာ တောင်သူ လယ်သမား အစည်းအရုံး အတွင်းရေးမှူး အဖြစ် လည်းကောင်း၊ မြောင်းမြ ခရိုင် ဆိုရှယ်လစ် ပါတီနှင့် (ဖဆပလ) အဖွဲ့ အတွင်းရေးမှူး အဖြစ် လည်းကောင်း၊ လယ်ယာမြေ နိုင်ငံပိုင် ပြုလုပ်ရေး ဝန်ကြီး ဌာန ပါလီမန် အတွင်းဝန် အဖြစ် လည်းကောင်း ဆောင်ရွက် ခဲ့သည်။ ၁၉၅၈ ခုနှစ်မှ ၁၉၆၂ ခုနှစ် အတွင်း ဧရာဝတီတိုင်း ဖဆပလ အဖွဲ့ အတွင်းရေးမှူးနှင့် ဗတလစ ဌာနချုပ် တွဲဖက် အထွေထွေအတွင်းရေးမှူး (စည်းရုံးရေး) တာဝန် ယူခဲ့သည်။ ၁၉၆၈ ခုနှစ်မှ ၁၉၈၇ ခုနှစ် အထိ ပို့ဆောင် ဆက်သွယ်ရေး ဝန်ကြီး ဌာနတွင် ညှိနှိုင်းရေး အရာရှိ အဖြစ် လည်းကောင်း၊ စီမံကိန်းနှင့် လုပ်ငန်း ဆောင်ရွက်ရေး ဦးစီး ဌာနတွင် တိုင်းဦးစီးမှူး အဖြစ် လည်းကောင်း တာဝန် ထမ်းဆောင် ခဲ့သည်။ ၁၉၈၆ ခုနှစ်တွင် အငြိမ်းစား ယူခဲ့သည်။ 

လွတ်လပ်ရေး မော်ကွန်းဝင် (ပထမဆင့်)၊ ပြည်ထောင်စု သမ္မတ ရွှေတံဆိပ်ဆု၊ နိုင်ငံ့ဂုဏ်ရည် (ဒုတိယဆင့်) တို့ ရရှိ ခဲ့သည်။ ၁၃၅၀ ပြည့်နှစ် (၁၉၈၈ ခုနှစ်)၊ ပြည်သူ့ ဒီမိုကရေစီ အရေးတော်ပုံကြီးတွင် လွတ်လပ်ရေး တိုက်ပွဲ အစဉ်အလာ ရှိခဲ့ ကြသော နိုင်ငံရေး ရဲဘော်များ နှင့်အတူ ပြည်သူ တရပ်လုံး၏ ဆန္ဒ ဖြစ်သည့် ဒီမိုကရေစီ အစိုးရ ပေါ်ပေါက်ရေး အတွက် ကြေညာချက် ထုတ်ပြန်ခြင်း၊ ပါတီ ဂိုဏ်းဂဏ ကင်းရှင်းသော တခုတည်းသော တောင်သူ လယ်သမား အဖွဲ့ ပေါ်ပေါက်ရန် ဆွေးနွေး ညှိနှိုင်းပြီး (ယာယီ) အခြေခံများ ဖွဲ့ခဲ့သည်။ အမျိုးသား ဒီမိုကရေစီ အဖွဲ့ချုပ်တွင် ဗဟို ဦးစီး အဖွဲ့ဝင်၊ ဗဟို တောင်သူ လယ်သမား အဖွဲ့ အတွင်းရေးမှူး အဖြစ် ဆောင်ရွက် ခဲ့သည်။ ပဲခူးတိုင်း စည်းရုံးရေး အဖွဲ့ဝင် တာဝန် ပူးတွဲ ဆောင်ရွက် ခဲ့သည်။ ဧရာဝတီတိုင်း စည်းရုံးရေး အဖွဲ့ဝင် တာဝန် ယူခဲ့သည်။ ၁၉၉၁ ခုနှစ်၊ မတ်လ (၂၆) ရက်နေ့တွင် ပြန်လည် ဖွဲ့စည်းသည့် ဗဟို အလုပ်အမှုဆောင် အဖွဲ့တွင် အဖွဲ့ဝင် အဖြစ် တိုးမြှင့် တာဝန် ပေးအပ်ခြင်း ခံခဲ့ ရသည်။ ၁၉၉၈ ခုနှစ်၊ စက်တင်ဘာလ (၁၆) ရက်နေ့တွင် ဖွဲ့စည်း ခဲ့သည့် ပြည်သူ့ လွှတ်တော် ကိုယ်စားပြု ကော်မတီတွင် အဖွဲ့ဝင် ဖြစ်လာ ခဲ့သည်။ ၂၀၀၃ ခုနှစ်၊ မေလ (၃၀) ရက်နေ့တွင် ဖြစ်ပွား ခဲ့သည့် ဒီပဲယင်း သွေးချောင်းစီး လုပ်ကြံ တိုက်ခိုက် သတ်ဖြတ်မှု ဖြစ်ပွားစဉ် နအဖမှ နေအိမ် အကျယ်ချုပ်ဖြင့် ထိန်းသိမ်း ထားခဲ့ ရာမှ ၂၀၀၃ ခုနှစ်၊ နိုဝင်ဘာလ (၂၃) ရက်နေ့တွင် ပြန်လွတ်သည်။ 

## ကိုးကား
အဂ္ဂမဟာသဒ္ဓမ္မဇောတိကဓဇ

**အဂ္ဂမဟာသဒ္ဓမ္မဇောတိကဓဇဘွဲ့တံဆိပ်တော်** (အင်္ဂလိပ် ပါဠိ : **Agga Maha Saddhammajotikadhaja **) 
သည် နိုင်ငံတော်မှ ဆပ်ကပ်သော သာသနာပြုဆိုင်ရာ ဘွဲ့တံဆိပ်တစ်မျိုးဖြစ်သည်။

**အဂ္ဂမဟာသဒ္ဓမ္မဇောတိကဓဇ ဘွဲ့တံဆိပ်တော် ဂုဏ်အင်္ဂါအရည်အချင်း**

                  (၁)     အနည်းဆုံးသက်တော် နှစ်(၅၀)ရှိခြင်း။

                  (၂)     သီလဝန္တဖြစ်ခြင်း။

                  (၃)     သာသနာပြုလုပ်ငန်းများကို အနည်းဆုံးနှစ်(၂၀) ဆောင်ရွက်ခဲ့ခြင်း။

                  (၄)     သာသနာ့ဝန်ထမ်းဖြစ်ခြင်း။

                  (၅)     စာပေသင်ကြားပေးခြင်းဖြင့် ဖြစ်စေ၊ တရားဟောကြားခြင်းဖြင့် ဖြစ်စေ၊ အခြားနည်းဖြင့် ဖြစ်စေ ဗုဒ္ဓသာသနာနုဂ္ဂဟဝင် အနည်းဆုံးဦးရေ ၁၀၀ ရရှိအောင် စီမံဆောင်ရွက်ခဲ့ခြင်း။ (သို့မဟုတ်) ဗုဒ္ဓသာသနာထွန်းကားမှုအားနည်းသော ဒေသ များ၌ နှစ်(၂၀) သာသနာပြုခဲ့ခြင်း။ (သို့မဟုတ်) သာသနာတော်အား ကျေးဇူး များသော ဗုဒ္ဓဘာသာဆိုင်ရာ စာပေကျမ်းဂန် အနည်းဆုံး ၁၀ အုပ်ကို ရေးသား ရိုက်နှိပ်ထုတ်ဝေခဲ့ခြင်း။ (သို့မဟုတ်) အခြေခံဗုဒ္ဓဘာသာသင်တန်း (သို့မဟုတ်) ဘုန်းတော်ကြီးသင်ပညာရေး အနည်းဆုံး (၁၅)နှစ် သင်ကြားပေးခဲ့ခြင်း။ (သို့မဟုတ်) ဘုရားစေတီ တည်ထားကိုးကွယ်ခြင်း၊ သာသနိကအဆောက်အဦများ တည်ဆောက် ပြုပြင်မွမ်းမံခြင်းနှင့် ပရဟိတလုပ်ငန်းများ ထူးခြားစွာ ဆောင်ရွက်ခဲ့ခြင်း။

                  (၆)     သံဃာ့အဖွဲ့အစည်းအဆင့်ဆင့်အား ဆန့်ကျင်ဘက်မပြုသူ ဖြစ်ခြင်း။

                   (၇)     ဝိဝါဒါဓိကရုဏ်းမှု၊ အနုဝါဒါဓိကရုဏ်းမှု ကင်းရှင်းခြင်း။                   

**မှတ်ချက်** ။  ပြည်ပဘွဲ့ခံများအတွက် ထေရဝါဒဖြစ်စေ၊ မဟာယာနဖြစ်စေ၊ ဗုဒ္ဓဘာသာဂိုဏ်းတစ်ခု၏ အကြီးအကဲဖြစ်သူ (သို့မဟုတ်) ဗုဒ္ဓဘာသာအသင်းအဖွဲ့ကြီး တစ်ခု၏ ဥက္ကဋ္ဌဖြစ်သူ (သို့မဟုတ်) ဗုဒ္ဓသာသနာပြုလုပ်ငန်းများကို စွမ်းစွမ်းတမံ ဆောင်ရွက်ခဲ့သူဖြစ်ပါက ဂုဏ်အင်္ဂါအရည်အချင်းများကို လျော့ပေါ့စဉ်းစား နိုင်သည်။

## ကိုးကား
မြန်မာနိုင်ငံ၏ ပြည်သူ့စစ်မှုထမ်းဥပဒေ

**မြန်မာနိုင်ငံ၏ ပြည်သူ့စစ်မှုထမ်းဥပဒေ** သည် နိုင်ငံတော်အေးချမ်းသာယာရေးနှင့်ဖွံ့ဖြိုးရေးကောင်စီ လက်ထက် ၂၀၁၀ ပြည့်နှစ် နိုဝင်ဘာလ ၄ ရက်နေ့တွင် ဗိုလ်ချုပ်မှူးကြီးသန်းရွှေက လက်မှတ်ထိုးပြဋ္ဌာန်းခဲ့သော စစ်မှုမထမ်းမနေရဥပဒေ  ဖြစ်သည်။ နိုင်ငံသားတိုင်းသည် ပြည်ထောင်စုမပြိုကွဲရေး၊ တိုင်းရင်းသားစည်းလုံးညီညွတ်မှုမပြိုကွဲရေးနှင့် အချုပ်အခြာအာဏာ တည်တံ့ ခိုင်မြဲရေး ဟူသည့် ဒို့တာဝန်အရေးသုံးပါးကို စောင့်ထိန်းရန်တာဝန် ရှိသဖြင့် ယင်းတာဝန်ကို ထမ်းဆောင်နိုင်ရေးအလို့ငှာ စစ်ပညာသင်ကြားရန်နှင့် နိုင်ငံတော်ကာကွယ်ရေးအတွက်စစ်မှုထမ်းဆောင်နိုင်ရန် ပြဋ္ဌာန်းရခြင်း ဖြစ်သည်ဟု ဖော်ပြထားသည်။

၂၀၁၀ ပြည့်နှစ်တွင်  ဖြင့် ပြဋ္ဌာန်းခဲ့ပြီး ၁၉၅၉ ခုနှစ် ပြည်သူ့စစ်မှုထမ်း အက်ဥပဒေ ကို ရုပ်သိမ်းခဲ့သည့် ပြည်သူ့စစ်မှုထမ်းဥပဒေကို ၂၀၂၄ ခုနှစ် ဖေဖော်ဝါရီ ၁၀ ရက်နေ့မှစတင်၍ အာဏာတည်စေရမည်ဖြစ်ကြောင်း ယင်းဥပဒေ ပုဒ်မ ၁၊ ပုဒ်မခွဲ (ခ)အရ သတ်မှတ်လိုက်သည်ဟု နိုင်ငံတော်စီမံအုပ်ချုပ်ရေးကောင်စီမှ  ဖြင့် ထုတ်ပြန်ခဲ့သည်။ ၂၀၂၂ ခုနှစ် ဖေဖော်ဝါရီလ ၂ ရက်နေ့တွင် ဗိုလ်ချုပ်မှူးကြီး မင်းအောင်လှိုင်က ပြည်သူ့စစ်မှုထမ်းဥပဒေကို တစ်နှစ်အတွင်း ပြဋ္ဌာန်းမည်ဟု ပြောကြားခဲ့ပြီး နှစ်နှစ်အကြာတွင် အာဏာတည်ကြောင်း ထုတ်ပြန်ခဲ့ခြင်း ဖြစ်သည်။ 

## ဥပဒေပါ ပြဋ္ဌာန်းချက်များ 
### စစ်မှုထမ်းရမည့်သူများ 
ပြည်သူ့စစ်မှုထမ်းဥပဒေပြဋ္ဌာန်းချက်အရ ပြည်သူ့စစ်မှုထမ်း ဆိုသည်မှာ ဤဥပဒေအရ စစ်မှုထမ်းဆောင်သည့် နိုင်ငံသားကိုဆိုလိုကြောင်း၊ စစ်မှုထမ်းရမည့် အသက်အရွယ်ရောက်သူ ဆိုသည်မှာ အမျိုးသားဖြစ်လျှင် အသက် ၁၈ နှစ် ပြည့်ပြီး၍ အသက် ၃၅ နှစ် မပြည့်သေးသော နိုင်ငံသားတိုင်းကို လည်းကောင်း၊ အမျိုးသမီးဖြစ်လျှင် အသက် ၁၈ နှစ် ပြည့်ပြီး၍ အသက် ၂၇ နှစ် မပြည့်သေးသော နိုင်ငံသားတိုင်းကို လည်းကောင်း၊ ကျွမ်းကျင်သူ အမျိုးသားဖြစ်လျှင် အသက် ၁၈ နှစ် ပြည့်ပြီး၍ အသက် ၄၅ နှစ် မပြည့်သေးသော နိုင်ငံသားကိုလည်းကောင်း၊ ကျွမ်းကျင်သူ အမျိုးသမီးဖြစ်လျှင် အသက် ၁၈ နှစ် ပြည့်ပြီး၍ အသက် ၃၅ နှစ် မပြည့်သေးသော နိုင်ငံသားကိုလည်းကောင်း ဆိုကြောင်း ဖော်ပြထားသည်။

### ကင်းလွတ်ခွင့်ရသူများ
ပြည်သူ့စစ်မှုထမ်းရမည့်တာဝန်မှ ကင်းလွတ်ခွင့်ရရှိမည့်ပုဂ္ဂိုလ်များမှာ သာသနာ့ဝန်ထမ်းများ၊ အိမ်ထောင်သည်အမျိုးသမီးများ (အိမ်ထောင်ပျက်သော်လည်း သားသမီးရှိသူ အမျိုးသမီးလည်း ပါဝင်သည်)၊ ကိုယ်လက်အင်္ဂါတစ်ခုခု အမြဲတမ်းမသန်စွမ်းသူများ၊ တပ်မတော်ဆေးစစ်ဆေးရေးဘုတ်အဖွဲ့က ပြည်သူ့စစ်မှုထမ်းရန် အမြဲတမ်း မသင့်လျော်သူ ဖြစ်ကြောင်း သတ်မှတ် ထားသူများနှင့် ပြည်သူ့စစ်မှုထမ်းဆင့်ခေါ်ရေးဗဟိုအဖွဲ့က အမိန့်ထုတ်ပြန်၍ ကင်းလွတ်ခွင့်ပြုထားသူများ ဖြစ်သည်။

တစ်နိုင်ငံလုံးအနှံ့ စစ်ရေးအကျပ်တွေ့နေသော စစ်ကောင်စီသည် တပ်အင်အားလျော့နည်းလာသဖြင့် ဤစစ်မှုထမ်းဥပဒေကို ပြန်အသက်သွင်းခြင်းဖြစ်သည်ဟု ချင်းအမျိုးသားတပ်မတော် (CNA) ၏ ပြောခွင့်ရသူက ဆိုသည်။

## ဆက်စပ်ဖတ်ရှုရန် 
* ပြည်သူ့စစ်မှုထမ်းဆင့်ခေါ်ရေး ဗဟိုအဖွဲ့
* အရန်တပ်ဖွဲ့ဥပဒေ

## ကိုးကား 
## ပြင်ပလင့်ခ်များ 
* ဝီကီရင်းမြစ်ရှိ ပြည်သူ့စစ်မှုထမ်းဥပဒေ
မဟာသိရီသုဓမ္မသိင်္ဂီဘွဲ့တံဆိပ်

**မဟာသီရိသုဓမ္မသိင်္ဂီဘွဲ့တံဆိပ်** (; Maha Sirisudhamma Singi Title)